taskname
stringclasses 1
value | url
stringclasses 1
value | instruction
stringclasses 1
value | input
stringlengths 51
61.5k
| output
stringclasses 1
value |
|---|---|---|---|---|
用于预训练的单语数据集 | 公开数据集 | སྤུ་རྒྱལ་བཅུ་པ་ཨེ་ཤོ་ལེགས་ནི།ཡབ་སྤུ་ལྡེའུ་གུང་རྒྱལ་དང་ཡུམ་འོམ་ཐང་སྨན་མཚོ་གཉིས་ཀྱི་སྲས་སུ་འཁྲུངས།སྐུ་གཤེན་སྟོབས་ར་ཤིབས་ཤང་གིས་མཛད།གསས་ཁང་ས་ལེ་ལྗོན་ཕྱུག་བཞེངས།རྨུ་ལྕམ་བྲ་མ་ཁབ་ཏུ་བཞེས། | ||
用于预训练的单语数据集 | 公开数据集 | སྤུ་རྒྱལ་བཅུ་གཉིས་པ་ཐི་ཤོ་ལེགས་ནི།ཡབ་དེ་ཤོ་ལེགས་དང༌།ཡུམ་ཀླུ་ལྕམ་མེར་མ་གཉིས་ཀྱི་སྲས་སུ་འཁྲུངས།སྐུ་གཤེན་འཛིན་བོན་ཁོག་དེར་གྱིས་བྱས།གསས་ཁང་ས་ལེ་བང་བང་བཞེངས།བཙུན་མོ་གུང་སྨན་ཁབ་དུ་བཞེས། | ||
用于预训练的单语数据集 | 公开数据集 | སྤུ་རྒྱལ་བཅུ་གསུམ་པ་གོང་རུ་ལེགས་ནི།ཡབ་ཐི་ཤོ་ལེགས་དང༌།ཡུམ་བཙན་མོ་གུང་སྨན་གཉིས་ཀྱི་སྲས་སུ་འཁྲུངས།སྐུ་གཤེན་མཚེས་པ་གནམ་འདུལ་གྱིས་མཛད།གསས་ཁང་རིན་ཆེན་ཟུར་མང་བཞེངས།མཚོ་སྨན་འབྲོང་མ་ཁབ་ཏུ་བཞེས། | ||
用于预训练的单语数据集 | 公开数据集 | སྤུ་རྒྱལ་བཅུ་བཞི་པ་འབྲོང་ཞི་ལེགས་ནི།ཡབ་གོང་རུ་ལེགས་དང༌།ཡུམ་མཚོ་སྨན་འབྲོང་མ་གཉིས་ཀྱི་སྲས་སུ་འཁྲུངས།སྐུ་གཤེན་ལྷ་བོན་ཡེ་གཤེན་བདུད་འདུལ་གྱིས་མཛད།གནམ་སྨན་བུ་མོ་ཁབ་ཏུ་བཞེས། | ||
用于预训练的单语数据集 | 公开数据集 | སྤུ་རྒྱལ་བཅུ་དྲུག་པ་ཟ་ནམ་ཟིན་ལྡེ་ནི།ཡབ་ཨི་ཤོ་ལེགས་དང༌།ཡུམ་རྨུ་ལྕམ་རྨང་ལེགས་གཉིས་ཀྱི་སྲས་སུ་འཁྲུངས།སྐུ་གཤེན་བོན་པོ་གཡུང་དྲུང་རྒྱལ་པོས་མཛད།མཚོ་སྨན་ཁྲི་དཀར་ཁབ་ཏུ་བཞེས། | ||
用于预训练的单语数据集 | 公开数据集 | སྤུ་རྒྱལ་བཅོ་ལྔ་པ་ཨི་ཤོ་ལེགས་ནི།ཡབ་འབྲོང་ཞི་ལེགས་དང༌།ཡུམ་གནམ་སྨན་བུ་མོ་གཉིས་ཀྱི་སྲས་སུ་འཁྲུངས།སྐུ་གཤེན་ཨ་ལ་དུན་ཅུག་གིས་མཛད།རྨུ་ལྕམ་རྨང་ལེགས་ཁབ་ཏུ་བཞེས།འདི་དྲུག་པོ་སྐུ་གཤེགས་པའི་ཚེ་བང་སོ་གཡའ་སྤང་མཚམས་སུ་བཏབ་པས་ན་ས་ཡི་ལེགས་དྲུག་ཟེར། | ||
用于预训练的单语数据集 | 公开数据集 | སྤུ་རྒྱལ་བཅུ་བདུན་པ་འཕྲུལ་ནམ་གཞུང་བཙན་ལྡེ་ནི།ཡབ་ཟ་ནམ་ཟིན་ལྡེ་དང༌།ཡུམ་མཚོ་སྨན་ཁྲི་དཀར་གཉིས་ཀྱི་སྲས་སུ་འཁྲུངས།སྐུ་གཤེན་ཞང་ཞུང་མཚོ་མི་ཀུན་སྣང་གིས་མཛད།སེ་གཉན་མེར་མོ་ཁབ་ཏུ་བཞེས། | ||
用于预训练的单语数据集 | 公开数据集 | སྤུ་རྒྱལ་ཉེར་གཅིག་པ་ལྡེ་སྣོལ་པོ་ནི།ཡབ་རྒྱལ་པོ་སྡེ་སྣོལ་ནམ་དང༌།ཡུམ་ཁྲི་སྨན་རྗེ་མོ་གཉིས་ཀྱི་སྲས་སུ་འཁྲུངས།སྐུ་གཤེན་ཞང་ཞུང་དར་མ་ཧ་རེས་མཛད།ཁྲི་སེ་བཙུན་གཉན་མོ་ཞེས་པ་ཁབ་ཏུ་བཞེས། | ||
用于预训练的单语数据集 | 公开数据集 | སྤུ་རྒྱལ་བཅོ་བརྒྱད་པ་སེ་སྣོལ་གནམ་ལྡེ་ནི།ཡབ་འཕྲུལ་ནམ་གཞུང་བཙན་ལྡེ་དང༌།ཡུམ་སེ་གཉན་མེར་མོ་གཉིས་ཀྱི་སྲས་སུ་འཁྲུངས།ཀླུ་མོ་མེར་མོ་ཁབ་ཏུ་བཞེས། | ||
用于预训练的单语数据集 | 公开数据集 | སྤུ་རྒྱལ་བཅུ་དགུ་པ་སེ་སྣོལ་པོ་ལྡེ་ནི།ཡབ་སེ་སྣོལ་གནམ་ལྡེ་དང༌།ཡུམ་ཀླུ་མོ་མེར་མོ་གཉིས་ཀྱི་སྲས་སུ་འཁྲུངས།སྐུ་གཤེན་ཞང་ཞུང་ཨ་སོ་གཙུག་ཕུད་ཀྱིས་མཛད།འོ་བཟའ་ཏེ་མོ་མཚོ་ཁབ་ཏུ་བཞེས། | ||
用于预训练的单语数据集 | 公开数据集 | སྤུ་རྒྱལ་ཉི་ཤུ་པ་ལྡེ་སྣོལ་ནམ་ནི།ཡབ་རྒྱལ་པོ་སེ་སྣོལ་པོ་ལྡེ་དང༌།ཡུམ་འོ་བཟའ་ཏེ་མོ་མཚོ་གཉིས་ཀྱི་སྲས་སུ་འཁྲུངས།སྐུ་གཤེན་ཞང་ཞུང་ཨ་ལ་དན་ཅིས་མཛད།ཁྲི་སྨན་རྗེ་མོ་ཁབ་ཏུ་བཞེས། | ||
用于预训练的单语数据集 | 公开数据集 | སྤུ་རྒྱལ་ཉེར་གཉིས་པ་ལྡེ་རྒྱལ་པོ་ནི།ཡབ་ལྡེ་སྣོལ་པོ་དང༌།ཡུམ་ཁྲི་སེ་བཙུན་གཉན་མོ་གཉིས་ཀྱི་སྲས་སུ་འཁྲུངས།སྐུ་གཤེན་ཞང་ཞུང་ད་ས་ཧ་རིས་མཛད།སྨན་བཙུན་ལུག་སྐོང་ཁབ་ཏུ་བཞེས། | ||
用于预训练的单语数据集 | 公开数据集 | སྤུ་རྒྱལ་ཉེར་ལྔ་པ་ཁྲི་བཙན་ནམ་ནི།ཡབ་རྒྱལ་ཏོ་རེ་ལོང་བཙན་དང༌།ཡུམ་འོ་མ་ལྡེའུ་བཟའ་ཁྲི་བཙུན་བྱང་མ་གཉིས་ཀྱི་སྲས་སུ་འཁྲུངས།སྐུ་གཤེན་ཞང་ཞུང་མུ་ལ་ཧ་རྒྱལ་གྱིས་མཛད།སྣུབས་གཉའ་དོར་གཙུག་དང༌།སྲས་ཁྲི་ཟུང་མོང་ཁོང་གིས་བློན་པོ་བྱས།སྨན་བཟའ་ཁྲི་དཀར་ཁབ་ཏུ་བཞེས། | ||
用于预训练的单语数据集 | 公开数据集 | སྤུ་རྒྱལ་ཉེར་བཞི་པ་རྒྱལ་ཏོ་རེ་ལོང་བཙན་ནི།ཡབ་ལྡེ་སྤྲིན་བཙན་དང༌།ཡུམ་གཉན་བཙུན་མང་མོ་རྗེ་གཉིས་ཀྱི་སྲས་སུ་འཁྲུངས།སྐུ་གཤེན་ཞང་ཞུང་ཏ་ར་ལ་ཧ་རེས་མཛད།ཐོན་མི་འབྲིང་པོ་རྒྱལ།སྣུབས་སྨན་ད་རེ།སྟོང་འདར་རྗེ་རྣམས་ཀྱིས་བློན་པོ་བྱས།འོ་མ་ལྡེ་བཟའ་ཁྲི་བཙན་བྱང་མ་ཁབ་ཏུ་བཞེས།བཙན་པོ་འདིའི་གཅུང་པོ་ལྟབ་ནག་ཅེས་པ་ཐང་མཚམས་སུ་ཕབ།དེའི་རྒྱུད་ལ་ཞང་ལྔ་གཅུང་པ་ཞེས་གྲགས་སོ། | ||
用于预训练的单语数据集 | 公开数据集 | སྤུ་རྒྱལ་ཉེར་གསུམ་པ་ལྡེ་སྤྲིན་བཙན་ནི།ཡབ་ལྡེ་སྣོལ་པོ་དང༌།ཡུམ་སྨན་བཙུན་ལུག་སྐོང་གཉིས་ཀྱི་སྲས་སུ་འཁྲུངས།སྐུ་གཤེན་ཞང་ཞུང་མུ་ལ་མ་ཧོས་མཛད།གཉན་བཙུན་མང་མོ་རྗེ་ཁབ་ཏུ་བཞེས།འདི་དག་གི་བང་སོ་ཆུ་བོའི་གཞུང་དུ་བཏབ་པས་ཆུ་ལ་ལྡེ་བརྒྱད་ཅེས་གྲགས་སོ། | ||
用于预训练的单语数据集 | 公开数据集 | སྤུ་རྒྱལ་ཉེར་དྲུག་པ་ཁྲི་སྒྲ་དཔུང་བཙན་ནི།ཡབ་ཁྲི་བཙན་ནམ་དང༌།སྨན་བཟའ་ཁྲི་དཀར་གཉིས་ཀྱི་སྲས་སུ་འཁྲུངས།སྐབས་དེར་ཡང་མུ་ལ་ཧ་རྒྱལ་གྱིས་སྐུ་གཤེན་མཛད།མགར་སྒྲ་ཛི་མུ་དང༌།ཐོན་མི་གླུ་མང་དྲེད་པོས་བློན་པོ་བྱས།སྨན་བཟའ་ཀླུ་སྟེང་ཁབ་ཏུ་བཞེས། | ||
用于预训练的单语数据集 | 公开数据集 | སྤུ་རྒྱལ་ཉེར་བདུན་པ་ཁྲི་ཐོག་རྗེ་བཙན་ནི།ཡབ་ཁྲི་སྒྲ་དཔུང་བཙན་དང༌།ཡུམ་སྨན་བཟའ་ཀླུ་སྟེང་གཉིས་ཀྱི་སྲས་སུ་འཁྲུངས།མགར་གཉའ་བཙན་ལྡེམ་བུ་དང༌།སྣུབས་སྐྱེས་ཐོག་རྗེ་མོར་བཙན་གྱིས་བློན་པོ་བྱས།རུ་ཡོང་བཟའ་སྟོང་རྒྱལ་མོ་མཚོ་ཁབ་ཏུ་བཞེས། | ||
用于预训练的单语数据集 | 公开数据集 | ཡུམ་རུ་ཡོང་བཟའ་སྟོང་རྒྱལ་མོ་མཚོ་གཉིས་ཀྱི་སྲས་སུ་སྤྱི་ལོ་པའི་ཤིང་རྟ་ལོར་སྐུ་བལྟམས།སྐུ་གཤེན་གཅེའུ་གཡང་སྐྱེས་དང༌།མཚེ་མི་འདུ་འཕྲོ་གཉིས་ཀྱིས་བྱས།རྣོ་བཟའ་མང་དགའ་ཁབ་ཏུ་བཞེས།རྒྱལ་པོ་འདིའི་དུས་སུ་སྤྱི་ལོ་པའི་ཆུ་བྱ་ལོར་བལ་པོའི་ཡུལ་ནས་པཎྜི་ཏ་བློ་སེམས་མཚོ་དང༌།ལོ་ཙཱ་བ་ཐི་ལེ་སེ་གཉིས་ཀྱིས་སྤང་ཀོང་ཕྱག་རྒྱ་པ་དང་མདོ་ཟ་མ་ཏོག་གི་གླེགས་བམ་གཉིས།གསེར་གྱི་མཆོད་རྟེན་གཅིག་མུ་དྲའི་ཕྱག་རྒྱ་ཞེས་པ་ནོར་བུའི་རིགས་ཀྱི་རྡོ་ལ་ཡིག་དྲུག་རང་བྱོན་ཅན་ཚད་ཁྲུ་གང་ཙམ་གཅིགཙིན་ཏ་མ་ཎིའི་སྐོས་ཕོར་ཞེས་པ་བཅུ་གཅིག་ཞལ་ཡིད་བཞིན་ནོར་བུའི་གཟུགས་ཀྱི་སྐོས་ཕོར་གཅིག | ||
用于预训练的单语数据集 | 公开数据集 | སྙིང་པོ་ཡི་གེ་དྲུག་པ་བཅས་ཁྱེར་ནས་བོད་དུ་འོངས་ཏེ་ཕོ་བྲང་ཡུམ་བུ་བླ་སྒང་དུ་བཞུགས་པའི་སྤུ་རྒྱལ་ལྷ་ཐོ་ཐོ་རིའི་ཕྱག་ཏུ་ཕུལ།རྒྱལ་པོ་ངོ་མཚར་སྐྱེས་ཏེ་ཕོ་བྲང་གི་དཀོར་མཛོད་དུ་བཞུགས་སུ་གསོལ།གསེར་སྐྱེམས་དང་གཡུ་སྔོན་གྱིས་མཆོད་པ་བྱས།མཚན་གཉན་པོ་གསང་བ་ཞེས་གསོལ།རྒྱལ་པོས་ཕྱག་དང་བཀུར་བསྟི་རྒྱ་ཆེར་བྱས་པས་བོད་དུ་སངས་རྒྱས་ཆོས་ལུགས་ཀྱི་དབུ་དེ་ནས་བརྙེས་པར་རྩི་བའི་སྲོལ་བྱུང༌།སྤྱི་ལོ་པའི་ཆུ་བྱ་ལོར་སྐུ་གཤེགས།དེ་ལྟར་བཙན་ལྔ་པོའི་མཆད་པའམ་བང་སོ་འཕྱིང་ལུང་དར་བ་ཐང་དུ་བཏབ་སྟེ་སྦྲ་འདྲ་བའི་ས་ཕུང་བྱས་ཡོད་དོ། | ||
用于预训练的单语数据集 | 公开数据集 | ༄༅།།ཇི་ལྟར་དགའ་ལྡན་ཕོ་བྲང་ཡིག་ཚང་བརྒྱུད་སྙན་འབུལ་གྱིས་བཀའ་འཁྲོལ་སྔོན་སྩལ་ལྟར་ཕྱི་ལོ་༢༠༡༨ཟླ་༤ཚེས་༦ཉིན་གྱི་སྔ་དྲོ་ཆུ་ཚོད་༡༠།༤༥རྩོམ་ཡིག་འདིའི་འཕྲོ་ཀློག | ||
用于预训练的单语数据集 | 公开数据集 | ༧སྐྱབས་རྗེ་སྨན་རིའི་དཔོན་སློབ་ཡང་སྟོན་འཕྲིན་ལས་ཉི་མ་རིན་པོ་ཆེ་ནས་༧གསང་གསུམ་བོན་གྱི་མཛོད་འཛིན་ཡོངས་ཀྱི་དགེ་བའི་བཤེས་གཉེན་ཆེན་མོ་༧སྐྱབས་རྗེ་ཡོངས་འཛིན་རིན་པོ་ཆེ་ལ་ལྷ་དར་སྲིད་དུ་རིང་པ་དང་ཞུ་རྟེན་འབྲི་སྨྱུག་བཅས་ཕུལ་ནས་༧ཞྭ་དཀར་བསྟན་པའི་གཙུག་རྒྱན་༧སྐྱབས་རྗེ་༧རྒྱལ་བ་སྨན་རིའི་ཁྲི་འཛིན་སོ་བཞི་པ་རིན་པོ་ཆེ་མཆོག་ལ་ཞབས་བརྟན་གསོལ་འདེབས་དགོས་བསྐུལ་བཞིན།རྩོམ་ཡིག་འདིའི་འཕྲོ་ཀློག | ||
用于预训练的单语数据集 | 公开数据集 | ༧རྒྱལ་བ་གཤེན་གྱི་འབྱུང་ལྡན་༣༠༡བོད་ས་ཁྱི་ལོའི་ཟླ་བ་༠༢ཚེས་༠༥རེས་གཟའ་ཕུར་བུ་སྐུའི་བླ་གཟའ་ཉིན་ཏེ།ཕྱི་ལོ་༢༠༡༨ཟླ་བ་༠༣ཚེས་༢༢ཉིན།བལ་ཡུལ་༧དཔལ་ཁྲི་བརྟན་ནོར་བུ་རྩེ་ལ་༧སྐྱབས་རྗེ་༧རྒྱལ་བ་སྨན་རིའི་མཁན་སློབ་རྣམ་གཉིས་ཀྱི་དགོངས་དོན་གཞིར་བཟུང་ཐོགརྩོམ་ཡིག་འདིའི་འཕྲོ་ཀློག | ||
用于预训练的单语数据集 | 公开数据集 | ༧རྒྱལ་བ་གཤེན་གྱི་འབྱུང་ལྡན་སུམ་བརྒྱ་དང་གཅིག་བོད་ས་ཁྱི་ལོའི་ཟླ་བ་གཉིས་པའི་ཚེས་པ་བཞི་ཉིན་ཏེ།ཕྱི་ལོ་༢༠༡༨ལོའི་ཟླ་བ་གསུམ་པའི་ཚེས་ཉེར་གཅིག་ཉིན་ཞྭ་དཀར་བསྟན་པའི་གཙུག་རྒྱན་༧སྐྱབས་རྗེ་༧རྒྱལ་བ་སྨན་རིའི་ཁྲི་འཛིན་སོ་བཞི་པ་ལུང་རྟོགས་ཟླ་བ་དར་རྒྱས་རིན་པོ་ཆེ་མཆོག་དང་༧སྨན་རིའི་དཔོན་སློབ་ཡང་སྟོན་འཕྲིན་ལས་ཉི་མ་རིན་པོ་ཆེ་མཆོག་རྣམ་གཉིས་སྟོན་འཁོར་དང་བཅས་པ་༧དཔལ་ཁྲི་བརྟན་ནོར་བུ་རྩེའི་དགོན་པར་ཞབས་སོར་འཁོད་གནང་།རྩོམ་ཡིག་འདིའི་འཕྲོ་ཀློག | ||
用于预训练的单语数据集 | 公开数据集 | གཤེན་གྱི་འབྱུང་ལྡན་སུམ་བརྒྱ་དང་གཅིག་བོད་མེ་བྱ་ལོའི་ཟླ་བ་༡༡པའི་ཚེས་༣༠ཉིན་སྟེ།ཕྱི་ལོ་༢༠༡༨ཟླ་༠༡ཚེས་༡༦ཉིན་ནས་ཞྭ་དཀར་གཡུང་དྲུང་བོན་གྱི་གདན་ས་ཆེན་མོ་༧དཔལ་གཤེན་བསྟན་སྨན་རིའི་གླིང་གི་གཡུང་དྲུང་བོན་གྱི་བཤད་སྒྲུབ་འདུས་སྡེའི་ལོ་འཁོར་ཡིག་རྒྱུགས་ཆེན་མོ་དབུ་འཛུགས་གནང་ཡོད་པ་དང་།དེ་ཡང་གོང་ཚེས་ཉིན་གྱི་ཞོགས་པའི་ཕྱག་ཚོད་བརྒྱད་དང་ཕྱེད་ཀ་ནས་འཛིན་གྲྭ་སོ་སོ་ལ་གཞུང་རྒྱུགས་བཏང་ཡོད་པ་དང་།ཕྱི་ཚེས་༡༧ཉིན་ནས་འཛིན་གྲྭ་སོ་སོ་ལ་འགྲེལ་རྒྱུགས་གཏོང་གནང་རྒྱུ་ཡིན་པ་བཅས་ཀྱི་གནས་ཚུལ།རྩོམ་ཡིག་འདིའི་འཕྲོ་ཀློག | ||
用于预训练的单语数据集 | 公开数据集 | འཆར་ལ་ཉེ་བའི་འདི་ལོའི་གནམ་ལོ་གསར་ཚེས་ལ་བོན་ཕྱོགས་དང་འབྲེལ་བའི་བྱེད་སྒོ་ཁག་མ་གཏོགས་དགའ་སྟོན་སྤྲོ་སྐྱིད་ཀྱི་ལོ་གསར་མེད་པར་ཉེ་སྔོན་༧དབུས་གཡུང་དྲུང་བོན་འཛིན་སྐྱོང་ལྷན་ཚོགས་ངོས་ནས་གསལ་བསྒྲགས་སྤེལ་བ་བཞིན་དགོངས་འཇགས་ཡོད་པ་དང་།དེ་འབྲེལ་བོད་ས་ཁྱི་ལོའི་ཚེས་གཅིག་ཞོགས་པར་༧དཔལ་ལྡན་སྨན་རིའི་བླ་བྲང་ནས་གྲྭ་ཚང་འདུས་མང་ཡོངས་ལ་མང་ཇ་གཏོང་གནང་དང་དེ་བཞིན་ཚིག་བཀྲའི་ཚོགས་བཤད་གྱེར་འདོན་མ་གཏོགས།རྩོམ་ཡིག་འདིའི་འཕྲོ་ཀློག | ||
用于预训练的单语数据集 | 公开数据集 | ༄༅།།བསྟན་འགྲོའི་མཛད་རྗེས་རྨད་དུ་བྱུང་བའི་ཕྱི་རྒྱལ་ཡུལ་གྲུ་ཁག་ཏུ་གནས་བཞུགས་བོན་ཚོགས་ཁག་གི་དབུ་འཛིན་མཁན་བླ་སྤྲུལ་རྣམ་པ་དང་ཉེ་གནས་སློབ་ཚོགས་ལྷན་རྒྱས་ཀྱི་དྲུང་དེར། | ||
用于预训练的单语数据集 | 公开数据集 | ཕྱི་ལོ་༢༠༡༨ཟླ་བ་དང་པོའི་ཚེས་གཅིག་གི་ཕྱི་དྲོར་སྨན་རིའི་ཁྲི་འཛིན་གསར་པ་སྨན་རིའི་གཙུག་ལག་ཁང་གི་ཡང་སྟེང་དུ་གདན་འདྲེན་ཞུས་པ།རྩོམ་ཡིག་འདིའི་འཕྲོ་ཀློག | ||
用于预训练的单语数据集 | 公开数据集 | གསལ་བསྒྲགས་སྔོན་སོང་ལྟར་ཕྱི་ལོ་༢༠༡༨ཟླ་བ་དང་པོའི་ཚེས་དང་པོ་གཟའ་སྐར་འཕྲོད་སྦྱོར་ཕུན་སུམ་ཚོགས་པའི་ཉིན་༧གཡུང་དྲུང་བོན་གྱི་གདན་ས་ཆེན་མོ་དཔལ་གཤེན་བསྟན་སྨན་རིའི་གླིང་གི་གཙུག་ལག་ཁང་དུ་དམ་ཅན་བོན་སྐྱོང་སྲུང་མར་བདེན་པ་བདར་གནང་བར་མདོ་སྨད་ཤར་ཁོག་ཏུ་སྐུ་འཁྲུངས་པ་བཀའ་རབ་འབྱམས་པ་དགེ་བའི་བཤེས་གཉེན་ཆེན་མོ་དྲང་སྲོང་ཟླ་བ་དར་རྒྱས་མཆོག་༧རྒྱལ་བ་སྨན་རིའི་ཁྲི་འཛིན་༣༤པར་རྟགས་སྒྲིལ་དུ་བབས་འདུག་པའི་གནས་ཚུལ།རྩོམ་ཡིག་འདིའི་འཕྲོ་ཀློག | ||
用于预训练的单语数据集 | 公开数据集 | སྟོན་པ་ཐབས་མཁས་པ་ཐུགས་རྗེ་ཆེན་པོ་མངའ་བ་དེ་ཉིད་ཀྱིས་ཆོས་འཁོར་རིམ་པ་གསུམ་དུ་བསྐོར་བ་ནི།གདུལ་བྱའི་རྒྱུད་སྦྱོང་ཚུལ་གྱི་རིམ་པ་ཡིན་ལ།འཁོར་ལོ་དང་པོ་ཉན་ཐོས་དང་ཐུན་མོང་གི་སྡེ་སྣོད་ཡིན་པས།ཀུན་རྫོབ་ཀྱི་ཆོས་རྣམས་རང་གི་ངོ་བོའམ་རང་མཚན་གྱིས་གྲུབ་པར་གསུངས་ཤིང་།གཉིས་པ་དེར་བློ་སྦྱངས་ཟིན་པའི་གང་ཟག་ལ་འཁོར་ལོ་བར་བ་མཚན་ཉིད་མེད་པའི་ཆོས་འཁོར་གྱི་བརྗོད་དོན་ཆོས་ཀྱི་བདག་མེད་སོགས་གཙོ་བོར་བསྟན་པའི་གནས་སྐབས་ཀྱི་ངེས་དོན་གྱི་མདོ་དང་།གསུམ་པ་ཐེག་པ་མཐའ་དག་ལ་ཞུགས་ཤིང་རྒྱུད་སྦྱངས་ཟིན་པའི་གདུལ་བྱ་བྱང་སེམས་དབང་རྣོན་རྒྱུད་ཤིན་ཏུ་སྨིན་པ་རྣམས་ལ་ཆོས་ཀྱི་འཁོར་ལོ་རིམ་པ་གསུམ་པའི་བརྗོད་དོན་གཙོ་བོར་བཟུང་སྟེ།ཚེ་གཅིག་ལུས་གཅིག་ལ་སངས་རྒྱས་བྱེད་ཀྱི་ཉེ་ལམ་མྱུར་ལམ་ཁྱད་པར་ཅན།མདོ་སྔགས་ཟུང་གི་ལྟ་བ་ཟབ་མོ་སངས་རྒྱས་ཀུན་འདུས་ཀྱི་ངོ་བོ་སྟོང་བ་དང་ཡེ་ཤེས་དབྱེར་མེད་པ།འདུས་མ་བྱས་ཀྱི་དགེ་བ་ཐོག་མེད་དུས་ནས་ཡོན་ཏན་རང་ཆས་སུ་མངའ་བའི་སྟོང་གཞི་དོན་དམ་རྟག་བརྟན་བདེ་གཤེགས་སྙིང་བོ་དེ་ཉིད་དངོས་སུ་བསྟན་ཏེ།མཐར་གཟུགས་སྐུ་ཆོས་དབྱིངས་སུ་བསྡུས་པའི་ཚུལ་མཛད་པ་རེད། | ||
用于预训练的单语数据集 | 公开数据集 | དེ་ལྟར་ན་ཐོག་མར་ལྟ་གྲུབ་དེ་ཉིད་འཛིན་པའི་རྩ་བའི་སློབ་དཔོན་དངོས་བཟུང་བ།འདོད་པ་སྟོན་པའི་གཞུང་ལུགས།དེའི་མཚན་ཉིད།འདོད་པའི་ཁྱད་པར་དང་བཞིའི་ཐོག་ནས་སྟོང་གཞི་དོན་དམ་བདེ་གཤེགས་སྙིང་བོའི་ངོ་བོ་དང་།དེའི་ཁྱད་ཆོས་སོགས་ཀྱི་སྟེང་ནས་རྣམ་པ་ཚོར་ཁ་གསལ་ཞིང་གོ་བདེ་བ།གནད་ཚང་ཞིང་འདུམ་བདེ་བ་ཞིག་གང་ཐུབ་ཀྱིས་ཞུ་ཐུབ་པར་འབད་བརྩོན་བྱེད་རྒྱུ་ཡིན། | ||
用于预训练的单语数据集 | 公开数据集 | གང་ལ་གང་མེད་པ་དེ་ནི་དེས་སྟོང་ངོ་ཞེས་ཡང་དག་པར་རྗེས་སུ་མཐོང་ལ།དེ་ལ་ལྷག་མ་གང་ཡིན་པ་དེ་ནི་དེར་རྟག་ཏུ་ཡོད་དོ།། | ||
用于预训练的单语数据集 | 公开数据集 | དེར་བརྟེན་བཀའ་འཁོར་ལོ་ཐ་མའི་བརྗོད་དོན་ནི་ཟབ་པའི་མཐར་ཐུག་ཡིན་ཅིང་།སྟོན་མཆོག་རང་ཉིད་ཀྱིས་རང་གི་དགོངས་པ་རང་གིས་བཀྲལ་ཏེ།བཀའ་ཐ་མར་ལེགས་པར་རྣམ་པར་ཕྱེ་བའི་ཆོས་འཁོར་ཞེས་མཚན་གསོལ་བ་དང་།འཁོར་ལོ་ཐ་མའི་སྐབས་སུ་ཞལ་གདམས་གྱི་ཚུལ་དུ་འཁོར་ལོ་དང་བོ་དང་བར་བ་གཉིས་བླ་ན་མཆིས་པ།སྐབས་མཆིས་པ།དྲང་བའི་དོན།རྩོད་པའི་གཞིར་གྱུར་བ་དང་།འཁོར་ལོ་ཐ་མ་ནི་བླ་ན་མ་མཆིས་པ།སྐབས་མ་མཆིས་པ།ངེས་བའི་དོན།རྩོད་པའི་གཞི་མ་ཡིན་པ་དང་།ཞེས་ཚིག་གི་བདག་པོས་ཚིག་ཐག་བཅད་དེ།འགྱུར་མེད་རྡོ་རྗེའི་བྲག་ལྟ་རི་ལྟ་བུའི་བཀའ་མཆིད་ལྷུག་པར་བསྩལ་བ།མདོ་སྡེ་དགོངས་པ་ངེས་འགྲེལ་དུ་གྲགས་ཤིང་།དེ་ལྟ་བུའི་མདོ་སྡེ་དེ་དག་གི་མཐར་ཐུག་གི་ལྟ་བ་ནི།སྟོང་གཞི་དོན་དམ་གཞི་བདེ་གཤེགས་སྙིང་བོ་འདི་ཉིད་ཡིན་ཞིང་།དུས་དེ་ནས་བཟུང་ལྟ་གྲུབ་དེ་ཉམས་ལེན་གནང་མཁན་གྱི་སྐྱེས་ཆེན་འཕགས་བོད་གཉིས་སུ་གྲངས་ལས་འདས་པ་བྱོན་ཡོད། | ||
用于预训练的单语数据集 | 公开数据集 | དང་བོ།རྩ་བའི་སློབ་དཔོན་ནི།རྗེ་བཙུན་བྱམས་པ་མགོན་པོ།ཐོགས་མེད་སྐུ་མཆེད།ཕྱོགས་གླང་།ཆོས་གྲགས་སོགས་དང་།བོད་ཡུལ་གྱི་སློབ་དཔོན་གཟི་དགའ་བའི་རྡོ་རྗེ།བཙན་ཁ་བོ་ཆེ།ཀརྨ་པ་རང་བྱུང་རྡོ་རྗེ།ཀུན་མཁྱེན་དོལ་བོ་སངས་རྒྱས་ཡབ་སྲས་རྣམས་དང་།པན་ཆེན་ཤཱཀྱ་མཆོག་ལྡན།རྗེ་བཙུན་ཀུན་དགའ་གྲོལ་མཆོགམཁན་ཆེན་ལུང་རིགས་རྒྱ་མཚོ།ཐམས་ཅད་མཁྱེན་པ་རྗེ་བཙུན་ཏཱ་ར་ནཱ་ཐ་བརྒྱུད་པ་དང་བཅས་པ་རྣམས་སོ།། | ||
用于预训练的单语数据集 | 公开数据集 | གཉིས་པ།བཀའ་དང་བསྟན་ཆོས་གཉིས་ལས།མདོ་ནི།དེ་བཞིན་གཤེགས་པའི་སྙིང་པོའི་མདོ།འཕགས་པ་རྔ་བོ་ཆེའི་མདོ།སོར་ཕྲེང་སེེངྒ་ང་རོས་ཞུས་པའི་མདོ།མྱང་འདས་ཆེན་པོའི་མདོ།རབ་ཏུ་ཞི་བ་རྣམ་པར་ངེས་པའི་ཆོ་འཕྲུལ་གྱི་མདོ་སོགས་ངེས་དོན་མཐར་ཐུག་སྟོན་པའི་འཁོར་ལོ་ཐ་མའི་མདོ་སྡེ་རྣམས་སོ།།ད་དུང་སེམས་ཙམ་དང་ཐུན་མོང་གི་མདོའང་མང་བོ་ཡོད།སྔགས་ནི།དཔུང་བཟང་གིས་ཞུས་པའི་རྒྱུད་དང་།འདུས་པ་བདེ་དགྱེས་ཀྱི་རྒྱུད་དང་།དུས་ཀྱི་འཁོར་ལོའི་རྒྱུད་སོགས་མང་བོ་ཡོད་དོ།། | ||
用于预训练的单语数据集 | 公开数据集 | བསྟན་བཅོས་ནི།བྱམས་པ་མགོན་པོས་མཛད་པའི་མདོ་སྡེ་རྒྱན་དང་།འབྱེད་རྣམ་གཉིས།སྙིང་པོའི་མདོའི་དགོངས་འགྲེལ་ཐེག་པ་ཆེན་པོའི་བསྟན་བཅོས་རྒྱུད་བླ་མ།ཐོགས་མེད་ཀྱི་རྒྱུད་བླའི་འགྲེལ་བ།དབྱིག་གཉེན་གྱི་ཡུམ་གསུམ་གནོད་འཇོམས།ཆོས་དང་ཆོས་ཉིད་རྣམ་འབྱེད་ཀྱི་འགྲེལ་བ་སྐུ་མཆེད་གཉིས་ཀྱི་མཛད་པ་སོགས་དང་།སེམས་འགྲེལ་སྐོར་གསུམ།ཀླུ་སྒྲུབ་ཀྱིས་མཛད་པའི་ཆོས་དབྱིངས་བསྟོད་པ་སོགས་རྒྱ་གཞུང་རྣམས་དང་། | ||
用于预训练的单语数据集 | 公开数据集 | བོད་ཡུལ་གྱི་མཁས་མཆོག་རྣམས་ཀྱིས་མཛད་པའི་བསྟན་བཅོས་ནི།ཀརྨ་པ་རང་བྱུང་རྡོ་རྗེའི་མཛད་པའི་བདེ་གཤེགས་སྙིང་བོའི་མཛེས་རྒྱན།ཀུན་མཁྱེན་དོལ་པོ་སངས་རྒྱས་ཀྱིས་མཛད་པའི་རི་ཆོས་ངེས་དོན་རྒྱ་མཚོ།བཀའ་བསྡུ་བཞི་པ་རྩ་འགྲེལ།རྒྱུད་བླའི་འགྲེལ་བ་ལེགས་བཤད་ཉི་མའི་འོད་ཟེར་སོགས་དང།པན་ཆེན་ཤཱཀྱ་མཆོག་ལྡན་གྱིས་མཛད་པའི་དབུ་མ་ཆེན་པོའི་ཚུལ་གཉིས་རྣམ་འབྱེད་རྒྱ་མཚོ་སྤྲིན་གྱི་འབྲུག་སྒྲ་དང་།རྗེ་ཏཱ་ར་ནཱ་ཐས་མཛད་པའི་ཐེག་མཆོག་ཤིན་ཏུ་རྒྱས་པའི་དབུ་མ་ཆེན་མོ་རྣམ་ངེས་དང་།ཤེས་རབ་སྙིང་བོའི་འགྲེལ་བ་སྔོན་མེད་ལེགས་བཤད་སོགས་གྲུབ་མཐའ་རིས་མེད་ཀྱི་མཁས་གྲུབ་རྣམས་ཀྱིས་མཛད་པའི་དབུ་མའི་སྐོར་གྱི་འགྲེལ་བཤད་ཆེས་མང་དུ་བཞུགས་སོ།། | ||
用于预训练的单语数据集 | 公开数据集 | གསུམ་པ།དེའི་མཚན་ཉིད་དམ་བཀའ་བསྟན་དེ་དག་གིས་བསྟན་བྱ་སྟོང་གཞི་དོན་དམ་བདེ་གཤེགས་སྙིང་བོ་ནི།རང་ངོས་ནས་མི་སྟོང་པར་སྣང་གྲགས་ཀྱིས་བསྡུས་པའི་གཟུང་འཛིན་སོགས་སྤྲོས་པ་མཐའ་དག་གིས་སྟོང་པ་དང་།ཀུན་རྫོབ་གློ་བུར་གྱིས་བསྡུས་པའི་ཆོས་རྣམས་དོན་དམ་གཞན་གྱི་ངོ་བོས་སྟོང་བས་སྟོང་གཞི་དང་།དེའི་སྟེང་དུ་ཀུན་རྫོབ་རང་གི་ངོ་བོས་ཀྱང་སྟོང་བས་བདེ་གཤེགས་སྙིང་པོའམ་དབུ་མ་གཞན་སྟོང་ཞེས་བརྗོད། | ||
用于预训练的单语数据集 | 公开数据集 | ཅེས་དང་།དེ་ལས་ཀྱང་ཁ་གསལ་བོ་ཞིག་ཞུས་ན།གདོད་ནས་ཉེས་སྐྱོན་གང་གིས་གོས་མ་མྱོང་ཞིང་།དོན་དམ་པའི་ཡོན་ཏན་ཐམས་ཅད་གདོད་ནས་རང་ཆས་སུ་རྫོགས་པའི་རང་བྱུང་ལྷན་ཅིག་སྐྱེས་པའི་ཡེ་ཤེས་སམ།སེམས་ཉིད་རང་བཞིན་གྱིས་འོད་གསལ་བའི་འདུས་མ་བྱས་ཀྱི་དགེ་བ་ཞིག་ལ།གཞི་བདེ་གཤེགས་སྙིང་བོའམ་དབུ་མ་གཞན་སྟོང་ཞེས་བརྗོད།ཀུན་མཁྱེན་དོལ་པོ་སངས་རྒྱས་ཀྱིས་མཛད་པའི་རི་ཆོས་ངེས་དོན་རྒྱ་མཚོ་ལས། | ||
用于预训练的单语数据集 | 公开数据集 | ཆོས་ཉིད་ཡོངས་གྲུབ་ཀྱིས་སྟོང་བའི་གཞི་ནི་གཏན་ནས་མི་སྲིད་དེ།དེ་ནི་ནམ་ཡང་གང་ནའང་ལྷུན་གྲུབ་ཏུ་བཞུགས་པ་དེ་བཞིན་ཉིད་ཡིན་པའི་ཕྱིར། | ||
用于预训练的单语数据集 | 公开数据集 | གལ་ཏེ་ཆོས་ཉིད་ཀྱིས་སྟོང་བའི་གཞི་སྲིད་ན་དེ་ལ་ཆོས་ཉིད་མེད་པར་འགྱུར་བས་ཆོས་ཉིད་ཀུན་འགྲོ་མ་ཡིན་པར་འགྱུར་རོ།། | ||
用于预训练的单语数据集 | 公开数据集 | འཕགས་པ་རྣམས་ཀྱི་སོ་སོ་རང་གི་རིག་བྱར་གྱུར་བ་གཟུང་འཛིན་གཉིས་ཀྱིས་སྟོང་བའི་སེམས་ཀྱི་རང་བཞིན་འོད་གསལ་བ་དེ་ནི།བདེ་བར་གཤེགས་པ་ཡང་ཡིན་ལ་སྙིང་བོ་ཡང་ཡིན་པས་ན་དེ་སྐད་ཅེས་བྱའོ། | ||
用于预训练的单语数据集 | 公开数据集 | ༡དེ་འདྲ་བའི་ཡོན་ཏན་ཀུན་ལྡན་དང་སྐྱོན་ཀུན་ཟད་ཀྱི་དོན་དམ་པའི་སངས་རྒྱས་དེ་རང་གཞན་ཐམས་ཅད་ལ་ཡོད་པར་བསྟན་པ་ནི།དེ་བཞིན་གཤེགས་པའི་སྙིང་པོའི་མདོ་ལས། | ||
用于预训练的单语数据集 | 公开数据集 | རིགས་ཀྱི་བུ་དག་དེ་བཞིན་དུ་སེམས་ཅན་ཐམས་ཅད་ཀྱི་མངོན་པར་ཞེན་པའི་ཡིད་ལ་བྱེད་པ་ཁྱིམ་ལྟ་བུར་གྱུར་པའི་འོག་ན།དེ་བཞིན་གཤེགས་པའི་སྙིང་པོ་སྟོབས་དང་མི་འཇིགས་པ་དང་།མ་འདྲེས་པ་དང་།སངས་རྒྱས་ཀྱི་ཆོས་ཐམས་ཅད་ཀྱི་མཛོད་ཀྱི་གཏེར་ཆེན་པོ་ཡོད་ཀྱང་། | ||
用于预训练的单语数据集 | 公开数据集 | ཞེས་སོགས་ཀྱིས་མི་ཚང་དབུལ་བོའི་ཁྱིམ་འོག་ཏུ་གཏེར་ཡོད་པ་ལྟར།སེམས་ཅན་ཐམས་ཅད་ཀྱི་ཡིད་ཀྱི་ནང་དུ་སྟོབས་དང་མི་འཇིགས་པའི་ཡོན་ཏན་མངའ་བའི་དེ་བཞིན་གཤེགས་པའི་སྙིང་བོ་ཡོད་ཚུལ་རྒྱས་པར་གསུངས་སོ།། | ||
用于预训练的单语数据集 | 公开数据集 | དང་བོ་ནི།བདེ་གཤེགས་སྙིང་བོ་རང་ཉིད་ཀྱི་ངོ་བོ་སྤྱིར་དོན་དམ་མྱང་འདས་ཡིན་ལ།དེ་ལ་དམིགས་ཏེ་བསྒོམས་པས་དྲི་མ་མཐའ་དག་ཟད་པའི་མྱང་འདས་ཐོབ་དགོས་པའི་ཕྱིར།དེ་གསར་བྱུང་མྱང་འདས་ཐོབ་བྱེད་ཀྱི་རྒྱུ་ཡིན་པའི་ཆ་ནས་དེ་དེའི་གཞི་ཡིན། | ||
用于预训练的单语数据集 | 公开数据集 | གཉིས་པ་ནི།གཤེགས་སྙིང་དེ་འཁོར་བའི་རྒྱུས་དངོས་མིན་ཀྱང་དྭངས་གསལ་ཆུ་དང་ས་རྡུལ་འདྲེས་པ་ལྟར།སྣང་གྲགས་ཀུན་རྫོབ་གློ་བུར་གྱི་འཁོར་བ་དེ་ཡང་རང་བཞིན་འོད་གསལ་སེམས་དང་ཆོས་དང་ཆོས་ཅན་གྱི་ཚུལ་དུ་རྟེན་དང་བརྟེན་པའི་སྒོ་ནས་གནས་པས་དེ་དེའི་གཞི་ཡང་ཡིན་པར་བསྟན་ནོ།། | ||
用于预训练的单语数据集 | 公开数据集 | ༣བདེ་གཤེགས་སྙིང་བོ་དེ་ཉིད་ཀྱི་གཤིས་ལ་གཞན་དབང་ཀུན་བཏགས་ཀྱི་ངོ་བོ་ཡོད་པ་མ་ཡིན་ཞིང་།དོན་དམ་པའི་ངོར་མེད་པའང་མ་ཡིན་པ་དེ་བཞིན་དུ།ཆོས་ཉིད་སྐྱེ་འགག་འཕེལ་གྲིབ་སྤྲོས་པ་མཐའ་དག་གིས་གདོད་ནས་དག་པ་ཡིན་ཏེ།མདོ་སྡེ་རྒྱན་ལས། | ||
用于预训练的单语数据集 | 公开数据集 | ༤བདེ་གཤེགས་སྙིང་བོ་རང་གི་ངོ་བོས་མི་སྟོང་བའི་སྟོང་ཉིད་དམ་བདེན་པའི་ཚུལ་ཏུ་ཡོད་ཚུལ་ནི།མྱ་འདས་ཆེན་མོ་ལས། | ||
用于预训练的单语数据集 | 公开数据集 | དེས་ན་ཆོས་ཐམས་ཅད་སྟོང་ཉིད་ཡིན་ན་ཆོས་ཐམས་ཅད་སྟོང་ཉིད་མེད་དགག་ཡིན་མི་དགོས་པ་དང་།སྟོང་ཉིད་ཡིན་ཚུལ་ནི་ཕྱི་རོལ་བའི་སྒྲོ་བཏགས་པའི་རྟག་གཅིག་རང་དབང་བའི་སྟོང་བའི་རྒྱུ་མཚན་གྱིས་སྟོང་ཉིད་ལ་གོ་དགོས་ཏེ།ཕར་ཕྱིན་ཉ་ཊཱིཀ་ལས། | ||
用于预训练的单语数据集 | 公开数据集 | ༦མཚན་དང་དཔེ་བྱད་རང་ཆས་སུ་མངའ་བའི་བདེ་གཤེགས་སྙིང་བོ་ཡོད་པ་དང་དེ་ཉིད་སེམས་ཅན་གྱི་རྒྱུད་ལ་བཞུགས་ཚུལ་ནི།སོར་ཕྲེང་གི་མདོ་ལས། | ||
用于预训练的单语数据集 | 公开数据集 | སེམས་ཅན་ཐམས་ཅད་ལ་སངས་རྒྱས་ཀྱི་དབྱིངས་མ་སྐྱེས་པ་མཚན་དང་དཔེ་བྱད་བཟང་བོ་མཐའ་ཡས་པས་བརྒྱན་པའི་དབྱིངས་ཡོད་དོ།། | ||
用于预训练的单语数据集 | 公开数据集 | ༧དེ་ལྟ་བུའི་བདེ་གཤེགས་སྙིང་བོ་སྒོམ་ཚུལ་ནི།སོ་སྐྱེས་ཚོགས་ལམ་དུ་བདེ་གཤེགས་སྙིང་བོ་དེ་ཉིད་སྒོམ་པ་ལ་དད་པའི་ཡུལ་དུ་བྱས་ནས་སྒོམ་པ་དང་།སྦྱོར་ལམ་དུ་ཕྱི་གཟུང་བ་ཕྱི་དོན་གྱི་ཡུལ་དང་།ནང་འཁྲུལ་བ་གློ་བུར་བའི་སེམས་གཉིས་པོ་རང་བཞིན་བདེན་པར་མེད་པའི་ཚུལ་དུ་སྒོམ་པ་དང་།མཐོང་ལམ་དུ་ཆོས་ཉིད་ཡེ་ཤེས་ཀྱི་ཆ་ཤས་ཙམ་མངོན་དུ་བྱེད་པའི་སྒོ་ནས་སྒོམ་པ་དང་།སྒོམ་ལམ་དུ་ཆོས་ཉིད་ཡེ་ཤེས་ཀྱི་ཆ་རྣམས་རིམ་གྱིས་མངོན་དུ་བྱེད་པའི་སྒོ་ནས་ལེགས་པར་སྒོམ་པའི་མཐུ་ལས།མཐར་འོད་གསལ་བདེ་གཤེགས་སྙིང་བོ་ཆ་ཐམས་ཅད་ནས་མངོན་དུ་གྱུར་པ་ན།མི་སློབ་ལམ་ཐོབ་པའོ།།དེ་དག་གི་ཚུལ་ནི།རྒྱུད་བླ་མ་ལས། | ||
用于预训练的单语数据集 | 公开数据集 | ༨ཆོས་ཉིད་བདེ་གཤེགས་སྙིང་བོ་དེ་ཡང་རྟག་པ་བརྟན་པ་གཡུང་དྲུང་ཐེར་ཟུག་སོགས་ཡིན་པ་ནི།འཇམ་དཔལ་ལྟ་འདོད་མདོར་བསྟན་ལས། | ||
用于预训练的单语数据集 | 公开数据集 | དེ་བཞིན་གཤེགས་པ་ནི་རྟག་པ་ཐེག་ཟུག་མི་འཇིགས་པ་སྟེ།སངས་རྒྱས་རྗེས་སུ་དྲན་པའི་བསྒོམས་པའི་རྣལ་འབྱོར་ཅན་རྣམས་ཀྱི་ཡུལ་ཡིན་ཏེ།དེ་བཞིན་གཤེགས་པའི་སྙིང་པོའོ།།ཞེས་དང་།ཆོ་འཕྲུལ་གྱི་མདོ་ལས། | ||
用于预训练的单语数据集 | 公开数据集 | ཤ་རིའི་བུ་མི་ཟད་པའི་ཆོས་ཉིད་ཀྱིས་ན་གཞན་དུ་མི་འགྱུར་བའི་ཆོས་ཀྱི་སྐུ་འདི་ནི་རྟག་པའོ།།ཤཱ་རིའི་བུ་ཕྱི་མའི་མཐའི་མུ་དང་མཚུངས་བ་ཉིད་ཀྱིས་བརྟན་པའི་སྐྱབས་སུ་གྱུར་བའི་ཆོས་ཀྱི་སྐུ་འདི་ནི་བརྟན་པའོ།།ཤ་རིའི་བུ་རྣམ་པར་མི་རྟོག་པ་ཉིད་ཀྱིས་གཉིས་སུ་མེད་པའི་ཆོས་ཀྱི་སྐུ་འདི་ནི་ཞི་བའོ།།ཤ་རིའི་བུ་མ་བཅོས་པའི་ཆོས་ཉིད་ཀྱིས་འཇིག་པ་མེད་པའི་ཆོས་ཀྱི་སྐུ་འདི་ནི་གཡུང་དྲུང་ངོ་།། | ||
用于预训练的单语数据集 | 公开数据集 | ༩སེམས་ཅན་གྱི་རྒྱུད་ཀྱི་གཞི་བདེ་གཤེགས་སྙིང་བོ་དང་སངས་རྒྱས་ཀྱི་རྒྱུད་ཀྱི་དེ་ལའང་ཁྱད་པར་མེད་དེ།ཆོས་ཉིད་ཀྱི་ངོ་བོ་དབྱེར་མེད་ཡིན་པའི་ཕྱིར།དཔེར་ན།ཉི་མས་འོད་ཀྱི་སྣོད་བཅུད་གཉིས་ལ་ཁྱབ་ཀྱང་ཁྱབ་བྱེད་ཉི་མ་གཅིག་མ་གཏོགས་མེད་པ་བཞིན་ཡིན་ནོ།།དེ་ལྟར་ཡང་རྒྱུད་བླ་མ་ལས། | ||
用于预训练的单语数据集 | 公开数据集 | ཞེས་གསུངས་སོ།།དོན་དམ་དབྱིངས་ལ་དེ་ལྟར་དབྱེ་བ་མེད་ཀྱང་ཀུན་རྫོབ་ཀྱི་དབང་གིས་རྟེན་པའི་བསྒྲུབ་པ་ཐ་དད་པ་ཡོད་པས་དབྱེ་བ་བཞེད་དེ།མངོན་རྟོགས་རྒྱན་ལས། | ||
用于预训练的单语数据集 | 公开数据集 | བདེ་གཤེགས་སྙིང་པོ་མཚན་དཔེ་ཅན་ཡོད་ན་མུ་སྟེགས་པའི་བདག་དང་མཚུངས་པར་མི་འགྱུར་བ་མིན་ནམ་ཞེས་ཞུས་ནས།ལན་དུ་མི་མཚུངས་ཏེ་སྟོང་པ་ཉིད་ཡིན་པའི་ཕྱིར། | ||
用于预训练的单语数据集 | 公开数据集 | གལ་ཏེ་བདག་གི་དབྱིངས་དང་བདག་ཆེན་པོ་དང་དག་པའི་བདག་སོགས་གཏན་ནས་མི་སྲིད་དེ།བདག་གང་ཡང་མི་སྲིད་པའི་ཕྱིར་རོ་ཞེ་ན།དེ་ལྟ་ན་ནི་དེ་བཞིན་ཉིད་བདག་དག་པའི་བདག་ཀྱང་མི་སྲིད་པར་འགྱུར་ཞིང་།ཉོན་མོངས་པའི་ཁམས་རྣམས་དག་པའི་བདག་རྣམས་མི་སྲིད་པར་འགྱུར་རོ།། | ||
用于预训练的单语数据集 | 公开数据集 | ཞེས་དང་།དེས་ན་འཇིག་རྟེན་པའི་བདག་དང་དག་པའི་བདག་ལ་ཁྱད་པར་འབྱེད་ཤེས་དགོས་སོ།།དག་པའི་བདག་སོགས་ཡོད་པ་འཇམ་དཔལ་མཚན་བརྗོད་སོགས་སུ་གསལ་བ་ལྟར་རོ།། | ||
用于预训练的单语数据集 | 公开数据集 | ༡༡གཤེགས་སྙིང་སྒྲ་རྟོག་གི་ཡུལ་ལས་འདས་ཚུལ་ནི།ཤེས་རབ་སྙིང་བོ་ལས།སྲས་སྒྲ་གཅན་འཛིན་གྱིས་ཡུམ་ལ་བསྟོད་པ། | ||
用于预训练的单语数据集 | 公开数据集 | དེ་བཞིན་གཤེགས་པ་ནི་རྟག་པ་ཐེར་ཟུག་མི་འཇིགས་པ་སྟེ།སངས་རྒྱས་རྗེས་སུ་དྲན་པའི་བསྒོམ་པའི་རྣལ་འབྱོར་ཅན་རྣམས་ཀྱི་ཡུལ་ཡིན་ཏེ།དེ་བཞིན་གཤེགས་པའི་སྙིང་པོའོ།། | ||
用于预训练的单语数据集 | 公开数据集 | དེ་ཙམ་གྱི་ཐོག་ནས་གཞི་བདེ་གཤེགས་སྙིང་བོའི་ངོ་བོ་དང་།ཁྱད་ཆོས་རགས་ཙམ་གོ་ཐུབ་པར་དམིགས་ཡུལ་དུ་བཟུང་ནས་ཕྲན་གྱིས་རྩོམ་ཤོག་འདི་མཇུག་བསྡུས་སོ།། | ||
用于预训练的单语数据集 | 公开数据集 | སྨན་རིའི་གླིང་དུ་འཚོགས་པའི་རིས་མེད་བགྲོ་གླེང་སྐབས་ཀྱི་དཔལ་ལྡན་རྒྱལ་བ་ཇོ་ནང་པ་མཁན་པོ་ཀུན་དགའ་འཚམས་ཆུང་མཆོག་གི་རྩོམ་ཤོགགཡུང་དྲུང་བོན་གྱི་དྲྭ་རྒྱ། | ||
用于预训练的单语数据集 | 公开数据集 | དེ་བས་ཀྱང་ང་ཚོས་རིས་མེད་བགྲོ་གླེང་འདི་ལྟ་བུ་ཡང་ཡང་བཀོད་སྒྲིག་བྱེད་ཐུབ་པ་ཡིན་ན།༧སྤྱི་ནོར་༧གོང་ས་༧རྒྱལ་བའི་དབང་བོ་མཆོག་གི་ཐུགས་ཀྱི་བཞེད་དགོངས་དང་།རིས་མེད་ཆོས་རྒྱུད་ཁག་གི་མདོ་སྔགས་ཀྱི་ལྟ་བའི་བཞེད་མཚམས་ཁག་མཁྱེན་རྟོགས་ཐུབ་པ་མ་ཟད།ཆོས་རྒྱུད་ནང་ཕན་ཚུན་ལྟ་བ་མཉམ་གནས་དང་།དག་སྣང་འོད་ཀྱིས་ཁྱབ་པ་ཞིག་ཡོང་བར་ཐེ་ཚོམ་མེད་པ་སྨོས་ཅི་དགོས། | ||
用于预训练的单语数据集 | 公开数据集 | སྨན་རིའི་གླིང་དུ་འཚོགས་པའི་རིས་མེད་བགྲོ་གླེང་སྐབས་ཀྱི་དཔལ་ལྡན་རྒྱལ་བ་ཇོ་ནང་པ་མཁན་པོ་ཀུན་དགའ་འཚམས་ཆུང་མཆོག་གི་རྩོམ་ཤོག | ||
用于预训练的单语数据集 | 公开数据集 | ཅེས་མཆོད་པར་བརྗོད་པའི་མདུན་བསུས་ཏེ།གང་གླེང་བར་བྱ་བ་ནི།རྒྱ་གར་ས་གནས་བོད་ཀྱི་རིས་མེད་ཆོས་རྒྱུད་མཐུན་ཚོགས་ཀྱི་རྒྱུན་ལས་སྐབས་དང་པོའི་བཀོད་སྒྲིག་གི་འོགགཡུང་དྲུང་བོན་གྱི་གདན་ས་ཆེན་མོ་དཔལ་གཤེན་བསྟན་སྨན་རིའི་གླིང་དུ་རིས་མེད་ཀྱི་མདོ་སྔགས་ཟུང་གི་ལྟ་གྲུབ་བགྲོ་གླེང་ཐེངས་དང་པོར་ཆེད་ཕེབས་ཀྱི་དགེ་བའི་གཤེས་གཉེན་རྣམ་པ་དང་།ཚོགས་བཅར་བ་ཡོངས་ལ་འཚམས་འདྲི་དང་བཀྲ་ཤིས་བདེ་ལེགས་ཞུ། | ||
用于预训练的单语数据集 | 公开数据集 | དེས་ན་ད་ལན།ཕྲན་གྱིས་ཚོགས་ཆེན་འདིའི་ཐོགདཔལ་ལྡན་རྒྱལ་བ་ཇོ་ནང་བའི་ཐུན་མིན་ལྟ་གྲུབ་སྟོང་གཞི་དོན་དམ་བདེ་གཤེགས་སྙིང་བོ་མཚམས་སྦྱོར་མདོར་ཙམ་བྱེད་རྒྱུ་ཡིན། | ||
用于预训练的单语数据集 | 公开数据集 | དེ་ཡང་ལོ་ངོ་ཉིས་སྟོང་ལྔ་བརྒྱ་ལྷག་གི་གོང་དུ་སྟོན་པ་བཅོམ་ལྡན་འདས་ཉིད་ཀྱིས་གདུལ་བྱར་ཐུགས་ཀྱི་དགོངས་པ།མཐར་ཐུག་འཁོར་ལོ་ཐ་མ་ལེགས་ཕྱེའི་ཆོས་འཁོར་གྱི་བརྗོད་དོན་ལུས་ཅན་ཡོངས་ལ་རིས་མེད་དུ་ཁྱབ་པར་མངའ་བའི་སྟོང་གཞི་དོན་དམ་བདེ་གཤེགས་སྙིང་བོ་བསྟན་པ་དེ་ཉིད་དང་།རྒྱུད་ཐམས་ཅད་ཀྱི་རྒྱལ་པོ།ཐེག་པ་ཐམས་ཅད་ཀྱི་མཐར་ཐུགབླ་མེད་རྒྱུད་ཀྱི་ཡང་རྩེ།དཔལ་མཆོག་དུས་ཀྱི་འཁོར་ལོའི་བརྗོད་བྱའི་ཉམས་ལེན་གྱི་མཐར་ཐུགརྫོགས་རིམ་སྦྱོར་བ་ཡན་ལག་དྲུག་སོགས་མདོ་སྔགས་ཀྱི་ལྟ་གྲུབ་གཉིས་སྤྱིའི་ཆ་ནས་ངོ་གཅིག་པ་དང་།ཐེག་པ་ཀུན་གྱིས་རྒྱུད་སྦྱོང་བའི་གོ་རིམ་བཞིན།དེ་ལ་ཐོས་བསམ་སྒོམ་གསུམ་དང་འཛིན་སྐྱོང་སྤེལ་གསུམ་བྱེད་བཞིན་པའི་ཆོས་བརྒྱུད་ཅིག་དུས་རབས་ཉེར་གཅིག་པའི་ནང་།ད་དུང་གོ་ལ་ཧྲིལ་བོའི་སྒང་གནས་པ་ནི་སྨད་བྱུང་ངོ་མཚར་བ་ཞིག་མ་ཡིན་ནམ། | ||
用于预训练的单语数据集 | 公开数据集 | དེས་ན་སྐབས་བབས་ཞུ་སྙིང་ནི།ཇོ་ནང་བར་མཚོན་ན་མདོ་ཕྱོགས་ནས་དབང་ལུང་ཁྲིད་གསུམ་མན་ངག་ཞལ་ཤེས་དང་བཅས་པའི་བརྒྱུད་པ་ད་བར་དུ་དམ་ཚིག་གི་དྲི་མ་ཡལ།བྱིན་རླབས་ཀྱི་དྲོད་མ་ཉམས་པར་ཡོད་པ་ནི།སངས་རྒྱས་བཅོམ་ལྡན་འདས་ཀྱིས་མི་ལོ་ཞེ་ལྔའི་རིང་ཆོས་ཀྱི་སྦྱིན་པ་གནང་བའི་ནང་ཚན་འཁོར་ལོ་གསུམ་གྱི་དགོངས་དོན་དང་།ལྷག་པར་དུ་བཀའ་ཐ་མ་ལེགས་པར་རྣམ་པར་ཕྱེ་བའི་ཆོས་འཁོར་གྱི་བརྗོད་དོན་གཙོ་བོར་གྱུར་བ།སྟོང་གཞི་དོན་དམ་བདེ་གཤེགས་སྙིང་བོ་འདི་ཉིད་ཡིན། | ||
用于预训练的单语数据集 | 公开数据集 | ཆུ་སྐྱེས་སྒྲོལ་མ།ལྷ་ས་རུ་སྐྱེས།ཕྱི་ལོ་༡༩༩༧ཙམ་ནས་གསར་རྩོམ་གྱི་ལས་ལ་ཞུགས།བོད་ཕྱིའི་དུས་དེབ་དང་དྲ་རྒྱའི་བརྒྱུད་ལམ་དུ་སྙན་ངགསྒྲུང་རྩོམ།དཔྱད་བརྗོད་སོགས་རྩོམ་ཡིག་མང་པོ་སྤེལ་ཡོད། | ||
用于预训练的单语数据集 | 公开数据集 | ༧གོང་ས་མཆོག་གིས་སོ་མ་ར་ཛ་སྨན་བཅོས་ཀྱི་ཆེད་བཟི་སྨན་བེད་སྤྱོད་བྱ་རྒྱུ་དེ་ནི་དམིགས་བསལ་ཞིག་ཡིན་པས་རྒྱབ་སྐྱོར་གནང་གི་ཡོད་ཀྱང་དེ་མིན་གང་བྱུང་བེད་སྤྱོད་བྱ་རྒྱུ་ནི་ཡག་པོ་རྩ་བ་ནས་མིན་པ་གསུངས་འདུག | ||
用于预训练的单语数据集 | 公开数据集 | མཚོ་བོད་མཐོ་སྒང་གི་བྲག་བརྐོས་རིག་གནས་ཕུན་སུམ་ཚོགས་པས་དེས་ས་མཐོའི་མི་རྣམས་ཀྱི་ཐོན་སྐྱེད་འཚོ་བའི་ཕྱོགས་མང་པོ་མཚོན་བཞིན་ཡོད་ལ་ལོ་རྒྱུས་ཧ་ཅང་རིང་བ་མ་ཟད།མཐོ་སྒང་ཕུ་མདའ་ཀུན་དང་རི་ཀླུང་ཡོངས་ལ་ཁྱབ་པས་རྒྱལ་ཁབ་ཕྱི་ནང་གི་ཆེད་མཁས་པས་མཚོ་བོད་མཐོ་སྒང་ནི་གྱང་གིས་མ་བསྐོར་བའི་བྲག་བརྐོས་རིག་གནས་ཀྱི་བཤམས་མཛོད་ཁང་ཞིག་རེད་ཅེས་ཤོད་བཞིན་ཡོད་པ་ལྟར།མཚོ་བོད་མཐོ་སྒང་གི་ཡུལ་ལུང་གང་འདྲ་ཞིག་ཏུ་བསྐྱོད་རུང་ཧ་ལམ་བྲག་བརྐོས་རིག་གནས་ཀྱི་སྣང་ཚུལ་གྱིས་མ་ཁྱབ་པ་མེད་པས།ས་མཐོའི་སྐྱེ་བོ་རྣམས་ནི་བྲག་བརྐོས་རིག་གནས་ཀྱི་བཤམས་མཛོད་ཁང་ཞིག་ཏུ་གནས་པ་དང་གཉིས་སུ་མ་མཆིས། | ||
用于预训练的单语数据集 | 公开数据集 | བོད་ཀྱི་བྲག་བརྐོས་རི་མོ་ནི་དུས་རབས་པའི་ལོ་རབས་ཙམ་ནས་རིམ་བཞིན་གསར་རྙེད་བྱུང་བ་ཞིག་ཡིན་ལ།དེ་དག་མང་ཆེ་བ་ནི་བོད་ཀྱི་ས་ཁོངས་སུ་རྟོག་ཞིབ་བྱེད་མཁན་ཕྱི་རྒྱལ་བ་ཚོས་ཤེས་རྟོགས་བྱུང་བ་ཞིག་རེད།རང་རྒྱལ་གྱིས་བོད་ཀྱི་བྲག་བརྐོས་རི་མོར་རྟོག་ཞིབ་བྱ་རྒྱུ་དེ་དུས་རབས་པའི་ལོ་རབས་བར་རིམ་བཞིན་འགོ་ཚུགས་ཤིང༌།ཉེ་བའི་ལོ་འགའི་རིང་བོད་ལྗོངས་དང་མཚོ་སྔོན།སི་ཁྲོན་སོགས་བོད་ཀྱི་ཡུལ་གྲུ་སོ་སོ་ནས་བོད་བཙན་པོའི་དུས་སྐབས་ཀྱི་བྲག་བརྐོས་རིག་གནས་ཀྱི་གནའ་ཤུལ་མང་པོ་ཞིག་བཙལ་རྙེད་བྱུང༌།བྲག་བརྐོས་རི་མོ་དེ་དག་ལ་བརྟག་དཔྱད་དང་ཞིབ་འཇུག་བྱ་བ་བརྒྱུད་སྐབས་དེའི་མེས་པོ་ཚོའི་འཚོ་བའི་རྣམ་པ་དང་སྒྱུ་རྩལ་གྱི་འཕེལ་རྒྱས་ཐད་ལ་རྒྱུས་ལོན་བྱ་ཐུབ་སྟེ།བྲག་བརྐོས་རིག་གནས་ནི་ས་མཐོའི་རིག་གནས་ཀྱི་འབྱུང་ཁུངས་ཆེན་པོ་ཞིག་དང་ཤེས་རིག་གི་མྱུ་གུ་འབུ་ས་གལ་ཆེན་ཞིག་ཏུ་གྱུར་ཡོད། | ||
用于预训练的单语数据集 | 公开数据集 | ཉེ་ཆར་བོད་ཀྱི་ཤར་ལྷོའི་མཚམས་སུ་གནས་པའི་ཆབ་མདོ་སྨར་ཁམས་རྫོང་སྒར་ཐོག་གྲོང་རྡལ་ནས་རྣམ་སྣང་དང་ཉེ་སྲས་བརྒྱད་ཀྱི་བྲག་བརྐོས་སྐུ་བརྙན་ཕོན་ཆེན་ཞིག་རྙེད།བྱང་སེམས་ཀྱི་བྲག་བརྐོས་སྐུ་བརྙན་དེ་མཐོ་ཚད་ལ་སྨི་དང་ཞེང་ཚད་སྨི་ཡི་བྲག་ལྡེབས་ཤིག་ཏུ་བརྐོས་ཡོད་པ་དང༌།དེའི་གཙོ་ལྷ་རྣམ་པར་སྣང་མཛད་ཀྱི་སྐུ་ལ་མཐོ་ཚད་སྨི་ཡོད་པ་དང༌།ཕྱག་གཉིས་མཉམ་བཞག་གི་ཕྱག་རྒྱ་བཞེས་པ།པད་གདན་སེང་ཁྲིར་བཞུགས་ཤིང་བརྩེ་ཉམས་ཆེ།གཡས་གཡོན་དུ་བྱང་སེམས་བརྒྱད་ཡོད་པ་གོང་འོག་ལ་རིམ་བཞིན་བཞུགས་པ་ལས་གཡས་ཀྱི་གོང་དུ་ཀུན་ཏུ་བཟང་པོ་དང་ཕྱག་རྡོར།འོག་ཏུ་སའི་སྙིང་པོ་དང་སྤྱན་རས་གཟིགས།གཡོན་གྱི་གོང་དུ་བྱམས་པ་དང་ནམ་མཁའི་སྙིང་པོ།འོག་ཏུ་འཇམ་དཔལ་དབྱངས་དང་སྒྲིབ་པ་རྣམ་སེལ་བཅས་ཚུལ་བཞིན་བཞུགས་ཡོད།བརྟག་དཔྱད་བྱས་པ་ལྟར་ན།དེ་ནི་བོད་ནས་གསར་དུ་རྙེད་པའི་བཙན་པོའི་དུས་ཀྱི་བྱང་སེམས་ཀྱི་བྲག་བརྐོས་སྐུ་བརྙན་ཞིག་ཡིན་ལ།ལོ་རྒྱུས་དང་རིག་གནས།ནང་བསྟན་བོད་ཀྱི་ཤར་རྒྱུད་ལ་དར་ཚུལ་སོགས་རིག་གཞུང་ཞིབ་འཇུག་བྱེད་པར་དོན་སྙིང་ཆེན་པོ་ལྡན། | ||
用于预训练的单语数据集 | 公开数据集 | གཞན་སྨར་ཁམས་རྫོང་སྤོམ་མདའ་ཡུལ་ཤོག་ལྷམ་མདུན་གྲོང་ནས་རྙེད་པའི་གཙོ་ལྷ་རྣམ་པར་སྣང་མཛད་ཀྱི་ལངས་གཟུགས་སྐུ་བརྙན་གྱི་མཐོ་ཚད་སྨི་དང༌།སྐུ་བརྙན་གྱི་པདྨའི་ཁྲི་ལ་མཐོ་ཚད་སྨི་དེའི་འོག་གི་རྡོ་རྗེའི་ཁྲིའི་མཐོ་ཚད་ལ་སྨི་བཅས་སྤྱིའི་མཐོ་ཚད་ལ་སྨི་ཡོད།དེའི་གཞོགས་གཉིས་སུ་ཡོད་པའི་ཉེ་བའི་སྲས་ཆེན་བརྒྱད་ཀྱི་སྐུ་བརྙན་གྱི་མཐོ་ཚད་ལ་ཕལ་ཆེར་སྨི་དང།བཞུགས་ཁྲིའི་མཐོ་ཚད་ལ་སྨི་ཡོད་པས་སྤྱིའི་མཐོ་ཚད་ལ་སྨི་ཡོད།སྐུ་བརྙན་དེ་དག་གི་དབུ་ལ་རིགས་ལྔ་པ་ཏྲའི་རིས་ཀྱིས་བརྒྱན་པའི་ཞྭ་ཙོག་དང་སྐུ་ལ་གོང་བ་ཕྱི་རུ་ལྟེབ་པའི་བེར་རིང་མནབས་ཤིང།འགྱིང་བའི་ཚུལ་དུ་བཞུགས་ནས་འདུགགནའ་རྫས་རྟོག་ཞིབ་པ་ཆེན་མོ་ཝུན་ཡུས་ཁྲེང་གིས་བརྟག་དཔྱད་བྱས་པ་ལྟར་ན།ལངས་གཟུགས་སྐུ་བརྙན་འདི་དག་ནི་རྒྱལ་ཡོངས་ཀྱི་ཆེས་ཆེ་བའི་ཉེ་བའི་སྲས་ཆེན་བརྒྱད་ཀྱི་གཙོ་འཁོར་སྐུ་བརྙན་ཞིག་ཡིན་ལ།བོད་བཙན་པོའི་དུས་སྐབས་ཀྱི་རྩེར་སོན་པའི་སྒྱུ་རྩལ་བརྩམས་ཆོས་ཀྱི་དཔེ་མཚོན་དུའང་རུང་བར་བཤད། | ||
用于预训练的单语数据集 | 公开数据集 | བྲག་ཡབ་རྫོང་རི་མདའི་བྲག་བརྐོས་སྐུ་བརྙན་ནི་འདན་མ་རི་བོའི་གཡང་གཟར་བྲག་ངོས་སུ་འབུར་རྐོས་བྱས་ཏེ་གྲུབ་པ་ཞིག་ཡིན་ལ་ཡུལ་དེའི་མི་ཚོས་དེ་ལ་རྣམ་སྣང་ལྷ་ཁང་ཞེས་འབོད།དེའི་གཙོ་ལྷ་ཡང་གོང་དང་འདྲ་བར་རྣམ་པར་སྣང་མཛད་ཡིན་ཞིང་གཞོགས་གཉིས་སུ་གོང་ལ་མཁའ་འགྲོ་མ་གཉིས་དང་འོག་ཏུ་ཉེ་སྲས་བརྒྱད་ཀྱི་སྐུ་བརྙན་བསྟར་ཏེ་བརྐོས་ཡོད་པ་མ་ཟད།ད་དུང་ཀླུའི་རྒྱལ་པོ་དུང་སྐྱོང་དང་ལྷ་ཁང་སྟེང་ཕྱོགས་ཀྱི་སྲོང་བཙན་སྒམ་པོ་དང་རྒྱ་བཟའ་ཀོང་ཇོའི་སྐུ་བརྙན་སོགས་སྐུ་བརྙན་མང་པོ་ཡོད།གཙོ་ལྷའི་སྐུ་བརྙན་གྱི་འོག་ཏུ་བཙན་པོའི་དུས་སྐབས་ཀྱི་བོད་རྒྱ་ཡིག་རིགས་གཉིས་ཀྱི་རྡོ་རྐོས་ཡོད་ཅིང༌།གཡས་སུ་བཟང་པཽ་སྤྱོད་པའི་སྨོན་ལམ།བོད་ཡིག་གིས་བརྐོས་ཡོད།གནའ་རྫས་རྟོག་ཞིབ་ཆེད་མཁས་པས་ཞིབ་དཔྱད་བྱས་པ་ལྟར་ན།དེ་ནི་ཆབ་མདོ་ས་ཁུལ་ནས་རྙེད་པའི་བཙན་པོའི་དུས་ཀྱི་བྲག་བརྐོས་ཡི་གེ་གཅིག་པུ་ཡིན་པར་ངོས་འཛིན་ཆོག་ཅིང༌།བཙན་པོའི་དུས་སྐབས་ཀྱི་ཆབ་མདོ་ས་ཁུལ་གྱི་ཆབ་སྲིད་དང་དཔལ་འབྱོར།རིག་གནས།ཁྲིམས་ལུགས།རྡོ་རྐོས་སྒྱུ་རྩལ་སོགས་ལ་ཞིབ་འཇུག་བྱ་བར་དོན་སྙིང་ཆེན་པོ་ལྡན། | ||
用于预训练的单语数据集 | 公开数据集 | བོད་བཙན་པོའི་དུས་ནི་བྲག་བརྐོས་རིག་གནས་དར་ཁྱབ་ཆེས་ཆེ་བའི་དུས་རབས་ཤིག་ཡིན་ལ་བྲག་བརྐོས་ཀྱི་ནང་དོན་དང་ལག་རྩལ་ཡང་འཕེལ་རྒྱས་ཆེན་པོ་ཕྱིན་ཡོད་པ་དང་སྦྲགས།ཆོས་ལུགས་ཀྱི་ཤན་ཞུགས་ཆེན་པོ་ཐེབས་པས་སྐུ་བརྙན་དང་མ་ཎི་ཡིག་དྲུག་མང་པོ་བརྐོས་ཡོད་པ་མ་ཟད།སངས་རྒྱས་བྱང་སེམས་དང་ཆོས་སྐྱོང་སྲུང་མ་དག་གི་ཞི་རྒྱས་དབང་དྲག་གི་རྣམ་འགྱུར་མ་ཚང་བ་མེད་པ་དང༌།ལྷག་དོན་ལྷ་སྐུའི་བཞེངས་བཀོད་ལེགས་པ་དང་རྒྱན་དང་ཆ་ལུགས་ཚང་མ་ཧ་ཅང་གསོན་ཉམས་དོད་པོ་ཡོད་ཅིང༌།སྐུ་བརྙན་དེ་དག་ལ་ཨེ་ཤ་ཡ་ལྷོ་མའི་བརྐོས་དཀྲོལ་ལག་རྩལ་གྱི་ཁྱད་ཆོས་ཟབ་མོ་ལྡན་ཡོད་པས་ལོ་རྒྱུས་དང༌།ཆོས་ལུགས།གནའ་རྫས་རིག་པ།བརྐོས་དཀྲོལ་ལག་རྩལ་གྱི་འཕེལ་རིམ་སོགས་ལ་ཞིབ་འཇུག་བྱེད་པའི་དཔྱད་གཞི་རིན་ཐང་ཅན་ཞིག་ཡིན། | ||
用于预训练的单语数据集 | 公开数据集 | ཁྲི་སྲོང་ལྡེ་བཙན་ལ་སྲས་ཁྲི་ལྡེ་བཙན་དང་།དེའི་སྲས་སུ་ཁྲི་ལྡེ་སྲོང་བཙན་རལ་བ་ཅན་ཞེས་ཁྲི་ལྡེ་སྲོང་བཙན་ཞེས་པ་རལ་བ་ཅན་གྱི་མཚན་དུ་བཞེད་དོ།།དེ་བཞིན་དུ་རྒྱལ་རབས་གསལ་མེ་དང་དག་ཡིག་ལི་ཤུའི་གུར་ཁང་།བོད་ཀྱི་ལོ་རྒྱུས་ཀུན་དགའི་མེ་ལོང་སོགས་ཁུངས་བཙུན་གྱི་ལོ་རྒྱུས་ཡིག་ཆ་མང་བོ་ཞིག་ལས་ཀྱང་མངའ་བདག་ཁྲི་རལ་བ་ཅན་གྱི་སྐབས་སུ་ལོ་པཎ་མང་བོ་གདན་དྲངས་ཏེ་མདོ་རྒྱུད་བསྟན་བཅོས་མང་བོ་བསྒྱུར་ཞིང་སྐད་གསར་བཅད་གཉིས་པས་གཏན་ལ་ཕབ་སྟེ།བྱེ་བྲག་རྟོག་བྱེད་ཆེ་འབྲིང་ཆུང་གསུམ་མཛད།འབྲིང་བ་ལ་སྒྲ་སྦྱོར་བམ་གཉིས་ཟེར་ཞེས་གསལ་བོར་གསུངས་ཡོད་དོ།། | ||
用于预训练的单语数据集 | 公开数据集 | འོན་ཀྱང་ཉེ་རབས་ཀྱི་རྩོམ་པ་བོ་དོན་གྲུབ་རྒྱལ་གྱིས་བོད་ཀྱི་བཙན་པོ་ཁྲི་ལྡེ་སྲོང་བཙན་གྱི་ལོ་རྒྱུས་མདོ་ཙམ་བརྗོད་པ་ཞེས་པར་བཀའ་གཙིགས་ཀྱི་ཡི་གེ་དང་རྡོ་རིང་།ཏུན་ཧོང་གཏེར་ཡིག་སོགས་མང་བོར་ཁུངས་བཅོལ་ནས་ཁྲི་ལྡེ་སྲོང་བཙན་ནི་བོད་ཀྱི་རྒྱལ་རབས་བཞི་བཅུ་བ་སད་ན་ལེགས་མཇིང་ཡོན་གྱི་མཚན་ཡིན་ཞིང་སྒྲ་སྦྱོར་བམ་གཉིས་སུ་གཏན་ལ་ཕབ་པའི་སྐད་གསར་བཅད་གཉིས་པའང་རྒྱལ་བོ་དེའི་རིང་ཡིན་པར་བཤད་ལ།བོད་ཀྱི་ལོ་རྒྱུས་གླེང་བའི་གཏམ་སོགས་ཉེ་རབས་ཀྱི་ལོ་རྒྱུས་ཡིག་ཆ་ཕལ་ཆེར་གྱིས་ཀྱང་ད་ལྟ་འདི་ཁོ་ན་འཐད་ལྡན་དུ་འཛིན་གྱིན་གདའ་འོ།། | ||
用于预训练的单语数据集 | 公开数据集 | སད་ན་ལེགས་མཇིང་ཡོན་དང་མངའ་བདག་ཁྲི་རལ་བ་ཅན་གཉིས་ཀའི་སྐབས་སུ་ལོ་པཎ་མང་བོ་སྤྱན་དྲངས་ཏེ་ཡིག་བསྒྱུར་གྱི་ཕྱག་ལས་མང་བོ་ཞིག་གནང་མྱོང་ཡང་།སད་ན་ལེགས་མཇིང་ཡོན་གྱི་སྐབས་དཀར་ཆུང་རྡོ་རྗེ་དབྱངས་ཀྱི་ལྷ་ཁང་བཞེངས་ཤིང་དཀར་ཆག་འཕང་ཐང་མ་དང་དཀར་ཆག་ལྡན་དཀར་མ་སོགས་གསར་བཞེངས་བྱས་ལ།ཁྲི་རལ་བ་ཅན་གྱི་སྐབས་འུ་ཤང་རྡོའི་དཔེ་མེད་བཀྲ་ཤིས་དགེ་འཕེལ་གྱི་གཙུག་ལག་ཁང་བཞེངས་ཤིང་དེའི་ནང་ནས་ལོ་པཎ་མང་བོས་སྔར་བསྒྱུར་བ་རྣམས་ལ་དག་བཅོས་དང་།སྐར་གསར་བཅད་གཉིས་པས་གཏན་ལ་ཕབ་སྟེ་སྒྲ་སྦྱོར་བམ་གཉིས་སོགས་མཛད་པར་བརྗོད་ན་ནི་ལོ་རྒྱུས་ཀྱི་དོན་དངོས་དང་མཐུན་པར་སྙམ་སྟེ།གནད་འགག་ནི་སྒྲ་སྦྱོར་བམ་གཉིས་ཀྱི་འགོར་།རྟའི་ལོ་ལ་བཙན་པོ་ཁྲི་ལྡེ་སྲོང་བཙན་ཕོ་བྲང་སྐྱིའི་འོན་ཅང་རྡོ་ན་བཞུགས།ཞེས་བྲིས་འདུག་པའི་ཁྲི་ལྡེ་སྲོང་བཙན་དེ་སད་ན་ལེགས་དང་ཁྲི་རལ་གཉིས་ཀྱི་གང་གི་མཚན་ལ་སྦྱོར་དགོས་པ་དེར་ཐུག་ཡོད་དོ།།འདིའི་མཐའ་དཔྱད་ཞིབ་མོ་གཞན་ཞིག་ཏུ་སྤྲོ་ཆོག་པས་རེ་ཞིག་བདག་ལྔ་བ་ཆེན་མོ་སོགས་ཀྱི་རྗེས་སུ་འབྲངས་ཏེ།བོད་ཀྱི་རྒྱལ་རབས་ཞེ་གཅིག་པ་མངའ་བདག་ཁྲི་རལ་བ་ཅན་གྱི་སྐབས་དམ་པའི་ཆོས་བོད་སྐད་དུ་བསྒྱུར་བའི་ཐབས་མང་བོ་གཏན་ལ་ཕབ་ཅིང་།ཐ་སྙད་མང་བོ་གཅིག་གྱུར་གྱིས་སྐད་གསར་བཅད་གཉིས་པ་བྱས་ཏེ།སྐབས་དེའི་སྡོམ་ཚིག་གམ་བསྒྲགས་གཏམ་ལྟ་བུར་སྒྲ་སྦྱོར་བམ་གཉིས་སོགས་བརྩམས་པར་འདོད་དོ།། | ||
用于预训练的单语数据集 | 公开数据集 | འདིར་གཞུང་དེའི་ངོ་བོ་མདོར་བསྡུས་ཤིག་འབྲི་བ་ལ།སྤྱིར་བཀས་བཅད་ཀྱི་ཡིག་ཆའི་སྐོར་ལ་ལོ་ཆེན་བེ་རོ་ཙ་ནས་ཕྱོགས་བསྡུ་བྱས་པའི་མིང་དོན་བརྡ་སྤྲོད་རྣམ་ལྔ་ཞེས་པ་ཞིག་ཡོད་པར་བཤད་ཀྱང་།ཁྲི་རལ་སྐབས་བྱེ་བྲག་རྟོག་བྱེད་ཆེ་འབྲིང་ཆུང་གསུམ་གྱི་འབྲིང་བར་གྲགས་པའི་སྒྲ་སྦྱོར་བམ་གཉིས་ཀྱང་ཆེས་སྔ་ཤོས་ཀྱི་ཡིག་བསྒྱུར་གཞུང་ལུགས་ཤིག་ཡིན་ཏེ།འདི་ལ་བམ་པོ་གཉིས་ཡོད་ཅིང་སྒྲ་བསྒྱུར་རམ་ཡིག་བསྒྱུར་ཐད་ཀྱི་ཚད་དཔེར་འོས་པའི་གཞུང་ལུགས་ཤིག་ཡིན་པས་སྒྲ་སྦྱོར་བམ་གཉིས་སུ་མིང་བཏགས་པའོ།།དེ་ཡང་བོད་ཀྱི་ལོ་རྒྱུས་ཐོག་བཀས་བཅད་རིམ་པ་གསུམ་བྱས་མྱོང་བ་ལས།ཆོས་རྒྱལ་སྲོང་བཙན་སྒམ་པོའི་སྐབས་ནས་བཟུང་རྒྱ་གཞུང་མང་བོ་བོད་སྐད་དུ་བསྒྱུར་བའི་ཉམས་མྱོང་རྣམས་གཞིར་བྱས་ཐོག་ལེགས་ཉེས་ཀྱི་ཆ་ལ་བླང་དོར་ཞིབ་མོས་ཆོས་རྒྱལ་ཁྲི་སྲོང་ལྡེ་བཙན་སྐབས་སྐད་གསར་བཅད་དང་བོ་བྱས་ཀྱང་།ད་དུང་ནོར་འཁྲུལ་དང་མ་དག་པའི་ཆ་སོགས་མང་དུ་བྱུང་བས་མངའ་བདག་ཁྲི་རལ་སྐབས་སྐད་གསར་བཅད་གཉིས་པ་བྱས་ཚུལ་ནི་གོང་དུ་བཤད་པ་ལྟར་ལགས་སོ།། | ||
用于预训练的单语数据集 | 公开数据集 | སྐབས་དེར་གཏན་ལ་ཕབ་པའི་སྒྲ་སྦྱོར་བམ་གཉིས་དེར་བཀས་བཅད་བྱས་པའི་ལོ་དང་།བཀས་བཅད་བྱེད་དགོས་པའི་རྒྱུ་མཚན།ཇི་ལྟར་བཀས་བཅད་ཚུལ་སོགས་བསྟན་ཡོད་པ་ལས།གཙོ་བོ་ནི་ཇི་ལྟར་བཀས་བཅད་བྱས་པའི་སྐོར་ཡིན་ཏེ།རྒྱ་བོད་ཀྱི་ལོ་ཙཱ་བ་དུ་མས་སྔར་གྱི་ཉམས་མྱོང་དང་ད་ལྟའི་གནས་ཚུལ་སོགས་ཡིག་བསྒྱུར་དང་སྤྱི་སྐད་ཀྱི་དོན་ལ་ཐུགས་གཞིག་ཟབ་མོ་གནང་ནས།༡༽གཞུང་གང་བསྒྱུར་ཀྱང་བརྡ་སྤྲོད་ཀྱི་དགོངས་དོན་དང་མཐུན་དགོས་པ།༢༽ཆོས་གཞུང་ལས་བྱུང་བའི་བརྗོད་བྱའི་དོན་དང་མཐུན་དགོས་པ།༣༽བོད་མི་རང་གིས་གོ་བདེ་བ་ཞིག་དགོས་པ་བཅས་རྩ་དོན་ཆེན་པོ་གསུམ་དང་།༡སྒྲ་བསྒྱུར་བ།༢དོན་བསྒྱུར་བ།༣ཐད་ཀར་བསྒྱུར་བ།༤ཐད་ལོག་ཏུ་བསྒྱུར་བ་བཅས་བསྒྱུར་ཐབས་རྣམ་པ་བཞི། | ||
用于预训练的单语数据集 | 公开数据集 | ༡༽སངས་རྒྱས་བྱང་སེམས་སོགས་ཀྱི་མཚན་ལ་འགྲེལ་རྒྱག་སྐབས་རྒྱས་བསྡུས་ཀྱི་ཁྱད་པར་ཡོད་དགོས་ཤིང་།ཁྲི་སྲོང་ལྡེ་བཙན་སྐབས་ཀྱི་དྷརྨ་དཀོན་མཆོག་སྤྲིན་དང་།ལང་ཀར་གཤེགས་པའི་མདོ་དང་བསྟུན་དགོས་པ།༢༽བཀས་བཅད་བྱས་པ་དེ་བསྒྱུར་བའི་གྲྭ་སོ་སོས་བརྩི་སྲུང་དགོས་པ།༣༽གལ་ཏེ་བསྒྱུར་བའི་གྲྭ་སོ་སོར་ཡིག་བསྒྱུར་ཐད་བསམ་ཚུལ་གཞན་ཡོད་ན།རྒྱལ་བོ་དང་ལོ་ཙཱ་བ།མཁན་པོ་གསུམ་ལ་ཞུས་ཏེ་ཐག་བཅད་རྗེས་ལག་བསྟར་བྱེད་ཆོག་པ།༤༽གསང་སྔགས་ཀྱི་གཞུང་རྣམས་གོང་ནས་བཀའ་ཕབ་སྟེ་བསྒྱུར་ཏུ་བཅུག་ན་མ་གཏོགས་ལོ་ཙཱ་བས་གང་འདོད་དུ་བསྒྱུར་མི་ཆོག་པ་སོགས་ཡིད་འཇོག་བྱེད་དགོས་པ་དུ་མ་གཏན་ལ་ཕབ།དེ་ལྟར་མངའ་བདག་ཁྲི་རལ་བ་ཅན་གྱི་སྐབས་སྐད་གསར་བཅད་གཉིས་པ་བྱས་ཤིང་ཡིག་བསྒྱུར་ཐད་ལ་མཛུབ་སྟོན་རང་བཞིན་གྱི་སྒྲ་སྦྱོར་བམ་གཉིས་དང་།རྒྱ་གར་དང་བོད་ཀྱི་སྐད་གཉིས་ཤན་སྦྱར་བའི་ཚིག་མཛོད་ཀྱང་གསར་དུ་བསྒྲིགས་པས།བོད་ཀྱི་ལོ་རྒྱུས་ཐོག་ཚིག་མཛོད་མེད་པའི་ལོ་རྒྱུས་ཀྱང་མཇུག་རྫོགས་པ་ཡིན་ནོ།། | ||
用于预训练的单语数据集 | 公开数据集 | ཐ་སྙད་ཀྱི་སྐོར་ནས་ཡུལ་སྐད་སོ་སོའི་ཐ་སྙད་སྤྱོད་སྒོ་ཆེ་བ་དག་འཚོལ་སྡུད་བྱས་ཏེ་སྤྱི་སྐད་དུ་བཀོལ་དགོས།འདི་ལ་འུ་ཅག་གི་བློ་སྒོ་འབྱེད་ནུས་པའི་དཔེ་རན་པོ་གཅིག་འདྲེན་རྒྱུ་ཡོད་དེ།ད་ལྟའི་ཀྲུང་གོའི་སྐམ་སར་སྤྱོད་པའི་རྒྱ་སྐད་དང་ཐེ་ཝན་དུ་སྤྱོད་པའི་རྒྱ་སྐད་གཉིས་བསྡུར་ཚེ།སྐམ་སའི་རྒྱའི་སྐད་ཡིག་ནི་སྐད་ཆ་བཤད་སྟངས་དང་ཐ་སྙད་གཉིས་ཀྱི་ཆ་ནས་ཐེ་ཝན་ལས་ཕུན་སུམ་ཚོགས་པོ་ཆགས་ཡོད།དེའི་རྒྱུ་མཚན་ཡང་སྤྱི་སྐད་གཏན་འཁེལ་བྱེད་པའི་གོ་རིམ་ཁྲོད།སྐམ་སའི་བརྡ་སྤྲོད་ཞིབ་འཇུག་པ་ཚོས་ཡུལ་སྐད་སོ་སོའི་ཐ་སྙད་སྤྱོད་སྒོ་ཆེ་བ་དག་འཚོལ་སྡུད་བྱས་ཏེ་སྤྱི་སྐད་དུ་སྤྱད་པས་ཡིན་པ་དང་།ཐེ་ཝན་དུ་སྔར་དཔེ་དེབ་ཏུ་འཁོད་པ་གཙོར་བཟུང་ཏེ་ཡུལ་སྐད་ལ་དོ་སྣང་ཆེར་མ་བྱས་པས་སྐད་ཆ་ལབ་སྟངས་དང་ཐ་སྙད་གསར་བ་མང་པོ་བྱུང་མེད་པས་རེད།བརྒྱ་བཤད་ཚིག་གི་རྩ་བར།སྤྱི་སྐད་ཟེར་དུས་རབ་རིབ་ཙམ་གྱིས་མི་ཡོང་བར་སྒྲ་གདངས་དང་བརྡ་སྤྲོད།ཐ་སྙད་བཅས་ཚན་ལྡན་གཏན་འཁེལ་ཞིག་དགོས་མོད།སྤྱི་སྐད་གཏན་ཆགས་པ་ཞིག་མ་བྱུང་བར་དུ་གོང་དུ་སྨྲས་ཟིན་པའི་སྤྱི་སྐད་ཀྱི་བརྗོད་སྲོལ་དང་སྤྱོད་སྟངས་ལྟར་སྤྱི་སྐད་རྩོམ་རིག་ལ་འབད་དགོས་པ་ཡིན།ནམ་ཞིག་སྤྱི་སྐད་ལ་གདངས་འདི་དག་དང་བརྗོད་སྲོལ་འདི།ཐ་སྙད་དེ་སྔར་ཡུལ་སྐད་བྱེ་བྲག་པ་ཡིན་ཡང་ད་ལྟ་སྤྱི་སྐད་དུ་སྤྱོད་ཅེས་པ་ཞིག་བྱུང་ཚེ།དེ་དུས་སྤྱི་སྐད་ཚད་ལྡན་ཞིག་ངང་གིས་བྱུང་བ་ཡིན། | ||
用于预训练的单语数据集 | 公开数据集 | འོ་ན་སྤྱི་སྐད་ཆགས་པ་ལ་སྤྱི་སྐད་རྩོམ་རིག་དར་དགོས་དོན་ཅི་ཞེ་ན།དེ་ལ་ཐོག་མར་དཔེ་འདི་ལྟ་བུ་ཞིག་ལབ་རྒྱུ་ཡོད་དེ།རྒྱ་ནག་གི་སྤྱི་སྐད་ཐོག་མར་གཏན་འབེབས་བྱེད་དུས།སྒྲ་གདངས་སྐོར་ལ་རྩོད་གླེང་བྱུང་ཞིང་།དར་ཁྱབ་གཏོང་བ་ལའང་དཀའ་ངལ་མང་པོར་འཕྲད་མྱོང་།གནད་དོན་དེ་རིགས་ལ་དམིགས་ནས་ཧུའུ་ཧྲིས་སྤྱི་སྐད་དར་བ་ལ་སྤྱི་སྐད་ཀྱི་རྩོམ་རིག་དར་དགོས་པར་བསྒྲགས་ནས་སྐབས་དེའི་ཤེས་ཡོན་དག་གིས་སྤྱི་སྐད་ཀྱི་རྩོམ་རིག་བརྩམས་ཆོས་མང་པོ་འབྲི་དགོས་པར་བསྐུལ་མྱོང་།དེའི་རྒྱུ་མཚན་ཡང་སྤྱི་སྐད་རྩོམ་རིག་དར་ཐུབ་ཚེ་སྤྱི་སྐད་རང་རྐྱ་ཕེར་བ་ཞིག་དང་རང་ཚུགས་ཐུབ་པ་ཞིག་ཏུ་འགྱུར་ཐུབ་པས་ཡིན།ཆིན་རྒྱལ་རབས་ཀྱི་དུས་མཇུག་ནས་བཟུང་རྒྱ་ནག་ལ་སྤྱི་སྐད་དགོས་ཤིང་ཁ་སྐད་ལ་ཕྱོགས་དགོས་པའི་གྲོས་གཞི་འདོན་མཁན་གྱི་ཤེས་ཡོན་པ་མང་པོ་བྱུང་ཡང་།དེ་དག་གིས་སྤྱི་སྐད་དང་ཁ་སྐད་ནི་འབངས་མི་སེར་གྱིས་སྤྱོད་དགོས་པ་ཞིག་ཡིན་པ་ལས་མཁས་པའི་སྐད་དང་ཡི་གེ་མ་ཡིན་པར་བསམས་ཏེ་རྩིས་ཆེན་པོ་མ་བྱས་པས་དོན་ཐོག་ཏུ་མ་བབས་པ་ཡིན།ད་ལྟའི་བོད་ཀྱི་སྤྱི་ཚོགས་ལ་མཚོན་ནའང་།དེ་ལྟ་བུའི་གནས་ཚུལ་མེད་ཤག་ཤག་ཅིག་ག་ལ་ཡིན།རྒན་རབས་པ་མ་ཟད།གཞོན་སྐྱེས་ཤེས་ཡོན་པ་མང་པོས་ཀྱང་མཁས་པའི་སྐད་ཟེར་ན་བསྟན་བཅོས་ཀྱི་སྐད་ཡིན་པ་དང་།གོ་དཀའ་ཞིང་ཤིན་ཏུ་བསྡུས་པའི་ཚིག་སྦྱོར་ནི་ཟིལ་ཆེ་ལ་བརྗིད་ཆགས་པར་འདོད་པ་དང་།སྔར་གྱི་བསྟན་བཅོས་ཀྱི་ལུགས་ལྟར་བྱས་ཚེ་བོད་སྐད་དག་མ་རྣལ་མ་ཡིན་པར་བསམས་པ་སོགས་སྤྱི་སྐད་དགོས་དགོས་ཀྱང་།མཁས་པའི་གྲལ་ཞུགས་པ་ལ་སྤྱི་སྐད་ལས་ཐ་དད་པའི་སྐད་ཆ་དང་འབྲི་སྟངས་ཤིག་སློབ་དགོས་པར་འདོད་ཡོད།བསམ་ཚུལ་འདི་ལྟ་བུས་སྤྱི་ཚོགས་ཧྲིལ་བོ་ནས་སྤྱི་སྐད་སྤྱོད་ཐུབ་པ་ལ་ཏག་ཏག་གེགས་བཟོ་བ་ཡིན་པས།དེ་སེལ་བ་ལ་སྤྱི་སྐད་རྩོམ་རིག་དར་བ་ལས་ཐབས་ཡག་པོ་མེད།སྤྱི་སྐད་ཀྱི་རྩོམ་རིག་བརྩམས་ཆོས་མང་པོ་བྱུང་ནས་བོད་ཀྱི་རྩོམ་རིག་གི་གར་སྟེགས་སུ་གོ་གནས་ངེས་ཅན་ཞིག་འཛིན་ཐུབ་ཚེ།སྤྱི་ཚོགས་ཡོངས་ནས་སྤྱི་སྐད་ལ་དོ་སྣང་མ་སྤྲད་རང་སྤྲད་ཡིན་ལ།དེ་དང་ཆབས་ཅིག་ཏུ་སྤྱི་སྐད་ལ་ལྟ་སྟངས་གསར་བ་ཞིག་ཆགས་ཏེ་མཐོང་ཆེན་བྱེད་ངེས་ཡིན།དེ་དུས་སྤྱི་ཚོགས་ཧྲིལ་བོ་ནས་སྤྱི་སྐད་ནི་ཕལ་བའི་སྐད་དང་དཀྱུས་མའི་ཡི་གེ་ཞིག་མ་ཡིན་པར།དེ་ལ་བརྟེན་ནས་ཀྱང་རྩོམ་པའི་ལས་ལ་འཇུག་ཆོག་ཆོག་དང་།མཁས་པའི་གོ་འཕང་བརྙེས་ཐུབ་ཐུབ་ཡིན་ལ།སྔར་གྱི་བསྟན་བཅོས་ཇི་བཞིན་དུ་སྤྱི་སྐད་ཀྱི་ཚིག་སྦྱོར་ཡང་ཉམས་ཀྱིས་ཕྱུག་ཅིང་བརྗིད་ཉམས་དོད་པའི་འདུ་ཤེས་ཤིག་ངང་གིས་ཆགས་ཡོང་།དེའི་ཚེ་ན་སྤྱི་སྐད་དང་འཚོ་བ་ཐག་ཉེ་པོར་ཕྱིན་ཡོད་ལ།སྤྱི་སྐད་ཀྱི་བཀོལ་སྤྱོད་རིན་ཐང་ཡང་རང་བཞིན་གྱིས་ཆེ་རུ་འགྲོ་བ་ཡིན།དམངས་ཁྲོད་ནས་སྤྱི་སྐད་དར་ཁྱབ་འགྲོ་བ་ལ་ཐུན་མོང་གི་འདུ་ཤེས་ཙམ་གྱིས་རྒྱུན་མི་འཁྱོངས་ལ།ད་ལྟའི་བབ་འདིར་རྒྱབ་ཁབ་ཀྱི་ཁྲིམས་དང་ཞིབ་འཇུག་གི་གྲོས་ཚོགས་ཁ་ཤས་བསྡུས་པས་ཀྱང་དོན་ཐོག་ཏུ་མི་ཡོང་བས་ཕུ་དེད་ན་སྤྱི་སྐད་ཀྱི་བཀོལ་སྤྱོད་ཀྱི་རིན་ཐང་འདི་གཙོར་འཛིན་དགོས་པ་ཡིན།སྤྱི་སྐད་རྩོམ་རིག་དར་ཚེ་སྤྱི་སྐད་ཀྱི་སྤྱི་ཚོགས་ཀྱི་གོ་གནས་མཐོ་རུ་འགྲོ་ཞིང་མི་རྣམས་ཀྱིས་གཙིགས་ཆེར་འཛིན་ལ།དེར་བསྟུན་ནས་སྤྱི་སྐད་ཀྱི་བཀོལ་སྤྱོད་ཀྱི་རིན་ཐང་ཡང་ཆེ་རུ་འཕེལ་བ་ཡིན།བསམ་བློ་ཐོངས་དང་།རྩོམ་ཡིག་ཐར་ཐོར་དང་དཔྱད་རྩོམ་འགའ་ཤས་ཀྱིས་སྤྱི་ཚོགས་ཡོངས་ནས་སྤྱི་སྐད་དར་ཁྱབ་གཏོང་ཐུབ་བམ།དེ་ལ་བརྟེན་ནས་མི་རྣམས་ཀྱིས་སྤྱི་སྐད་ལ་དོ་སྣང་དང་རྩིས་ཆེན་བྱེད་དམ།བརྩམས་ཆོས་མེད་པར་སྤྱི་སྐད་ལ་རྒྱུས་ལོན་ཅི་ལྟར་བྱེད།འདི་ལྟར་བསམས་ཚེ་སྤྱི་སྐད་དར་བར་ཐོག་མར་སྤྱི་སྐད་ཀྱི་རྩོམ་རིག་བརྩམས་ཆོས་མང་པོ་མི་རྣམས་ཀྱི་སྤྱན་སྔར་བཀྲམ་ནས་ལྟ་ཀློག་བྱེད་དུ་འཇུག་དགོས་པ་ཡིན། | ||
用于预训练的单语数据集 | 公开数据集 | ཀྲུང་གོ་བཙུགས་ཏེ་རྒྱ་ནག་གི་སྤྱི་སྐད་གཏན་འབེབས་བྱས་དུས།པེ་ཅིན་གྱི་སྒྲ་གདངས་དང་བྱང་ཁུལ་གྱི་བརྡ་སྤྲོད་གཙོར་བཟུང་བ་ནི་སྤྱི་སྐད་རྩོམ་རིག་གིས་རྨང་གཞི་བརྟན་པོ་བཏིང་ཡོད་པས་ཀྱང་ཡིན་ཏེ།སྤྱི་སྐད་གཏན་འཁེལ་མ་བྱས་གོང་ལ་བྱང་ཁུལ་གྱི་རྒྱའི་སྐད་ཡིག་གི་གདངས་དང་བརྡ་སྤྲོད་ཀྱི་ལུགས་ལྟར་གྱི་རྩོམ་རིག་བརྩམས་ཆོས་མང་པོ་བྱུང་ཏེ་སྤྱི་ཚོགས་སུ་དར་ཁྱབ་བྱུང་ཡོད་པས་རེད།བོད་ཀྱི་གནས་ཚུལ་ཡང་དེ་དང་འདྲ་པོ་ཡོད།སྤྱི་སྐད་ཀྱི་བརྩམས་ཆོས་མང་པོ་ཞིག་མ་བྱུང་ཚེ་སྤྱི་སྐད་བཀོལ་སྤྱོད་ཟེར་བ་མི་ཡོང་ལ།དེ་མ་བྱུང་བར་སྤྱི་སྐད་ཟེར་བ་འདི་གཞུང་ལུགས་སྐམ་པོ་ཞིག་དང་ཁ་གཡང་མདོ་མེད་ཅིག་ལས་མེད།སྤྱི་སྐད་ཀྱི་རྩོམ་རིག་བརྩམས་ཆོང་མང་པོ་བྱུང་ཚེ།ཐ་དད་ནས་གཅིག་གྱུར་དང་།ཐར་ཐོར་ནས་ཚད་ལྡན་དུ་ཕྱོགས་ཏེ་བོད་ལ་སྤྱི་སྐད་ཚད་ལྡན་གཏན་ཆགས་ཤིག་འབྱུང་པར་ནུས་པ་གཞན་དུ་མེད་པ་ཐོན་ཐུབ་ལ།སྤྱི་སྐད་ཀྱི་བརྩམས་ཆོས་མང་པོས་རྨང་གཞི་འདིང་ཐུབ་ཚེ་སྤྱི་སྐད་ཚད་ལྡན་ཞིག་ཀྱང་ཆགས་ཐུབ། | ||
用于预训练的单语数据集 | 公开数据集 | མདོར་ན།སྤྱི་སྐད་དར་བ་ལ་རྒྱལ་ཁབ་ཀྱི་ཁྲིམས་དང་ལས་ཁུངས་ག་གེ་མོར་རེ་བཞག་བྱས་པས་མི་ཡོང་ལ།ཞིབ་འཇུག་གི་འབྲས་བུ་ཡང་དག་ཅིག་གིས་འཕྲལ་མར་གཏན་འཁེལ་བྱེད་ཐུབ་པ་ཞིག་ཀྱང་མ་ཡིན་པར།མི་སོ་སོ་ནས་སྤྱི་སྐད་ཀྱི་རྩོམ་རིག་བརྩམས་ཆོས་མང་པོ་གང་ནུས་ཀྱིས་རྩོམ་དགོས།སྤྱི་སྐད་རྩོམ་རིག་གིས་སྤྱི་ཚོགས་ཡོངས་སུ་ཟིན་པའི་དུས་དེ་ལ་སྤྱི་སྐད་མི་དར་རང་དར་ཡིན།སྤྱི་སྐད་ཀྱི་ལམ་ནས་རྩོམ་པར་འཇུག་པ་ནི་གསར་རྩོམ་གྱི་ལས་ཤིག་ཡིན་པས་དཀའ་ངལ་མང་པོར་འཕྲད་སྲིད་མོད།གཞོན་སྐྱེས་ཤེས་ཡོན་པ་དང་ཁྱད་པར་དུ་སློབ་གྲྭ་ཆེ་མོ་ཁག་གི་སློབ་མ་ཚོས་འདིའི་གལ་ཆེའི་རང་བཞིན་ངེས་ཟིན་པར་བྱས་ཏེ་འབད་འབུང་ཆེ་སྐྱེད་བྱེད་དགོས་པ་ཡིན་ཞེས་གྲོས་སུ་ཕུལ་བ་ལགས། | ||
用于预训练的单语数据集 | 公开数据集 | འོ་ན་བོད་མི་ཆ་ཚང་གིས་སྤྱི་སྐད་འདོད་དམ་ཞེ་ན།དེའང་ལབ་ཁག་པོ་ཆགས་ཡོད་དེ།ས་གནས་ཆུང་ཆུང་རང་ན་འཚོས་པའི་བོད་པ་ཚོར་མཚོན་ན།སྤྱི་སྐད་ལ་བཀོལ་སྤྱོད་ཀྱི་རིན་ཐང་ཆེར་མེད་དེ།རེབ་གོང་དུ་ཚོང་གཉེར་བ་ལ་ལྷ་སའི་སྐད་སྨྲ་བའི་དོན་ཆུང་ལ།དེ་བཞིན་དུ་ལྷོ་ཁའི་ཡུལ་ཚོ་ཞིག་ཏུ་ཨ་མདོའི་སྐད་སློབ་པ་ལ་དགོས་པ་ཆེར་མི་རྙེད།སྤྱི་སྐད་ཤེས་ན་ས་གནས་སོ་སོའི་བོད་མིས་ཕན་ཚུན་རྒྱུས་ལོན་པས་ཕན་མི་ཆེའམ་ཞེ་ན།གནས་ལུགས་དེ་ལྟ་བུ་ཡིན་ཡང་།མདོ་དབུས་ཁམས་གསུམ་དུ་འཚོས་པའི་མང་ཚོགས་ཕལ་མོ་ཆེས་ཕན་ཚུན་ལ་འབྲེལ་འདྲིས་རྒྱ་ཆེར་བྱེད་ཀྱི་མེད་པ་དང་།རྒྱུན་ལོན་ཞེས་པའང་དྲ་བ་དང་བརྙན་འཕྲིན་ལ་བརྟེན་པ་ཤས་ཆེ་བས་འཚོ་བ་དངོས་དང་ཐད་ཀར་འབྲེལ་མེད།དེའི་རྒྱུ་མཚན་གྱིས།སྤྱི་སྐད་ལབ་མཁན་དང་སྤྱི་སྐད་ཀྱི་ལས་དོན་སྒྲུབ་མཁན་ཕལ་ཆེར་སློབ་གྲྭ་ཆེ་མོ་ཁག་ནས་བྱུང་བ་ཡིན་ཏེ།དེ་ལ་མདོ་དབུས་ཁམས་ཀྱི་སློབ་མ་མཉམ་སྡོད་བྱས་པའི་ཁོར་ཡུག་ཡོད་པ་དང་།སློབ་གསོ་མྱངས་ཏེ་རིགས་དང་སྐད་ཡིག་གི་རིན་ཐང་ཤེས་མཁན་མང་པས་ཐུན་མོང་གི་ལས་སྒྲུབ་པ་ལ་སྤྱི་སྐད་ཅིག་མེད་ཐབས་མེད་པའི་གོ་རྟོགས་སད་ཡོད།དེའང་རང་ཅག་ཁོ་ན་འདི་འདྲ་ཡིན་པ་མ་ཡིན་ཏེ།རྒྱ་ནག་གི་སྤྱི་སྐད་དར་ཁྱབ་བཏང་བའི་གོ་རིམ་ཁྲོད།ཧུའུ་ཧྲི་དང་ལིའུ་ཧྲུའུ་ཞང་སོགས་རྒྱ་ནག་གི་བརྡ་སྤྲོད་སྨྲ་བ་ཚོས་དམངས་ཁྲོད་ནས་ཐད་ཀར་དར་ཁྱབ་གཏོང་མི་ཐུབ་པར་སློབ་གྲྭ་ཆེ་མོ་ཁག་གིས་སྣེ་ཁྲིད་དེ་སྤྱི་སྐད་སྨྲ་བའི་མི་སྣ་གསོ་སྐྱོང་བྱེད་དགོས་པ་དང་།རིམ་གྱིས་སློབ་གྲྭ་ཆུང་འབྲིང་ཁག་ཏུ་སྤྱི་སྐད་ཀྱིས་སློབ་ཁྲིད་བྱས་ཏེ་དར་ཁྱབ་གཏོང་དགོས་པའི་གྲོས་གཞི་བཏོན་ཞིང་དོན་ལའང་དེ་ལྟར་བྱས་ཏེ་གྲུབ་འབྲས་བླངས་པའི་ཚུལ་ལ་ལྟོས།བོད་ལ་དེ་དང་མི་འདྲ་བའི་གནས་ཚུལ་དམིགས་བསལ་བ་མང་པོ་ཡོད་ཀྱང་།སྤྱི་སྐད་དར་ཁྱབ་གཏོང་བར་ཐོག་མར་སློབ་གྲྭ་ཆེ་མོ་ནས་མགོ་རྩོམ་དགོས་པ་འདི་བོད་ཀྱི་གནས་བབ་ལའང་མཐུན་ཞིང་འདི་ལས་རྒྱུན་ཆགས་པའི་ཐབས་ཤིག་གཞན་ཏུ་རྙེད་དཀའ།སློབ་གྲྭ་ཆེ་མོ་ཁག་ནས་སྤྱི་སྐད་ལབ་ཤེས་མཁན་གསོ་སྐྱོང་བྱས་ཚེ།བོད་ལ་སློབ་ཆེན་པ་ག་ཚོད་བྱུང་ན་དེ་དག་གིས་སྤྱི་སྐད་ཀྱི་རིན་ཐང་ཤེས་ཤིང་སྤྱི་སྐད་ལབ་ཤེས་པ་ཡིན་ལ།དེ་ལྟ་བུ་མང་ནས་མང་དུ་ཕྱིན་ཚེ་ལྗོན་པའི་ཡན་ལག་རྒྱས་པ་ཇི་བཞིན་དུ་མདོ་དབུས་ཁམས་གསུམ་དུ་ཁྱབ་ཏེ་སྤྱི་ཚོགས་ཧྲིལ་བོར་སྤྱི་སྐད་ཀྱི་འདུ་ཤེས་ངང་གིས་ཆགས་ཐུབ་པའི་རེ་བ་ཡོད། | ||
用于预训练的单语数据集 | 公开数据集 | འོ་ན་སྤྱི་སྐད་རྩོམ་རིག་ཅེས་པ་གང་ལ་གོ་ཞེ་ན།དེ་ལ་སྒྲ་གདངས་དང་བརྡ་སྤྲོད།ཐ་སྙད་བཅས་ཕྱོགས་གསུམ་ནས་གླེང་དགོས་ཏེ།སྒྲ་གདངས་ཀྱི་ཚད་གཞིའི་སྐོར་ལ་བརྡ་སྤྲོད་ཞིབ་འཇུག་པ་ཚོར་བཞེད་ཚུལ་མི་འདྲ་བ་ཡོད་ཀྱང་།ཕལ་ཆེར་བས་ལྷ་སའི་ཡུལ་སྐད་ཀྱི་སྒྲ་གདངས་ཚད་གཞིར་བཟུང་ཏེ།སྔོན་མིང་རྗེས་གསུམ་གྱི་གདངས་ཨམ་སྐད་དང་བསྟུན་དགོས་པར་འདོད།དིང་སང་བོད་ཀྱི་སློབ་གྲྭ་ཁག་དང་སྤྱི་ཚོགས་སུ་ལབ་ཀྱིན་པའི་སྤྱི་སྐད་ཀྱི་གདངས་ཤིག་ཡོད་པ་དེ།ལྷ་སའི་སྐད་ལ་བསྟུན་ཡོད་ཀྱང་ལྷ་སའི་སྐད་རང་ཡང་མིན་པར་ཨམ་སྐད་དང་ཁམས་སྐད་ཀྱི་ཤན་ཤུགས་ཡོད།སྒྲ་གདངས་རིག་པའི་ཞིབ་འཇུག་གིས་ཚད་གཞི་ཡང་དག་ཅིག་གཏན་འཁེལ་བྱེད་མ་ཐུབ་པའི་གོང་ལ།ཁ་ཕྱོགས་དེ་ལྟ་བུ་ཞིག་བྱས་ཀྱང་ཕན་ཆེ་བ་ལས་གནོད་མི་ཡོང་བ་འདྲ།རྒྱ་ནག་གི་སྤྱི་སྐད་དར་ཁྱབ་གཏོང་བའི་དུས་མགོ་སྟེལོར།རྒྱ་ནག་གི་སྤྱི་ཚོགས་སུའང་སྤྱི་སྐད་ལ་ལྷོ་བྱང་གཉིས་ཀྱི་གདངས་གང་འདེམས་འོས་པའི་སྐོར་ལ་རྩོད་གླེང་ཆེན་པོ་བྱུང་མྱོང་སྟེ།ཀྲང་ཧྲི་ཡི་སོགས་ཀྱིས་པེ་ཅིན་གྱི་སྒྲ་གདངས་ཁོ་ན་ཚད་གཞིར་འཛིན་དགོས་པར་འདོད་ཅིང་།དེ་ལ་རྒོལ་མཁན་གྱིས་པེ་ཅིན་གྱི་གདངས་རྩ་བ་བྱས་ཏེ་ལྷོ་བྱང་གཉིས་ཀའི་གདངས་ལའང་བསྟུན་དགོས་པར་བཤད་མྱོང་པས།ཐོག་མ་ནས་གྲོས་ཐག་གཅིག་ལ་ཞོག་པ་མ་ཡིན་པར་རིམ་གྱིས་གཅིག་གྱུར་གྱི་ལམ་ལ་སོང་བ་ཡིན།དེ་བས་བོད་ལའང་དེ་ལྟ་བུའི་བསམ་ཚུལ་མི་འདྲ་བ་བྱུང་བ་འདི་མཐའ་གཅིག་ཏུ་ལྟས་ངན་པའི་ངེས་པ་ག་ལ་ཡོད། | ||
用于预训练的单语数据集 | 公开数据集 | དིང་སང་བོད་ཀྱི་སློབ་གྲྭ་ཆེ་མོ་ཁག་ཏུ་བོད་ལ་སྤྱི་སྐད་དགོས་མིན་གྱི་དྲི་བ་བྱུང་ཚེ།ཕལ་ཆེར་དགེ་སློབ་ཆ་ཚང་གིས་དགོས་དང་དགོས།སྤྱི་སྐད་མེད་ཚེ་འབྲེལ་འདྲིས་ཉུང་།འབྲེལ་འདྲིས་མེད་པས་ཁ་ཐག་ཀྱང་རིང་དུ་སོང་ཏེ་ནམ་ཞིག་ཐུན་མོང་གི་འདུ་ཤེས་རང་ཅག་གོང་བུ་གཅིག་ཏུ་སྒྲིལ་བྱེད་འདིའང་རྩ་ཉམས་སུ་འགྲོ་བའི་ཉེན་ཁ་ཆེ་ཞེས་ལབ་པ་དང་།དེའི་སྐོར་ལ་ཉམས་ཞིབ་ཡོད་མཁན་ཞིག་ཡིན་ཚེ།ལུང་རིགས་དཔེ་གསུམ་ལ་སྦྱར་ནས་རྒྱུ་མཚན་མང་པོ་ཞིག་བཤད་ཡོང་།དྲི་བ་འདིར་དང་དོད་ཆེན་པོ་བྱས་པས་མ་ཚད།གྲོས་མགོ་གཅིག་ལ་བཞག་ནས་ཐག་གཅོད་ཐུབ་པ་འདི་མི་ཆེ་གེ་མོ་ཞིག་གིས་བཀས་བཅད་ཆོག་པའམ།ཉིན་ཞག་རེ་ཟུང་ལ་འཕྲལ་མར་བྱུང་ཐུབ་པ་ཞིག་མ་ཡིན་པར། | ||
用于预训练的单语数据集 | 公开数据集 | འོན་ཏེ།སྤྱི་ཚོགས་ཡོངས་ནས་སྤྱི་སྐད་སྤྱོད་པ་ལ་སློབ་གྲྭ་ཆེ་མོ་ཁག་གིས་སྣེ་ཁྲིད་པ་ཙམ་གྱིས་མི་ཡོང་བར།དེ་ལ་རྒྱབ་ཁབ་ཀྱི་ཁྲིམས་དང་སྤྱི་ཚོགས་ཀྱི་སྨྱན་ལམ།ཁ་གཏད་ཀྱི་ལས་ཁུངས།ཞིབ་འཇུག་གི་འབྲས་བུ་སོགས་ཀྱིས་རྒྱབ་ཏུ་སྐྱོབ་ཏེ་མདུན་ནས་བསུ་དགོས་ལ།དེ་ལྟར་དུ་བྱས་ཚེ་ད་གཟོད་དོན་ཐོག་ཏུ་འཁྱོལ་ཐུབ་པ་ཞིག་ཡོང་།ཡིན་ནའང་འདིར་དེ་དག་བཏང་སྙོམས་སུ་བཞག་ཏེ་འུ་ཅག་མི་སྒེར་སོ་སོ་ནས་སྒྲུབ་ཐུབ་པ་ཞིག་དང་སྒྲུབ་འོས་པ་ཞིག་ལབ་འདོད་དེ།དེ་ནི་སྤྱི་སྐད་ཀྱི་རྩོམ་རིག་དར་བར་བྱེད་རྒྱུ་དེ་རེད། | ||
用于预训练的单语数据集 | 公开数据集 | བོད་མིའི་སྤྱི་ཚོགས་དང་བསམ་བློ་ལ་འགྱུར་བ་རབ་དང་རིམ་པ་བྱུང་བ་སོགས་ཕྱི་ནང་གི་རྐྱེན་མང་པོ་ཞིག་ལ་རག་ལས་ཏེ།དེའི་སྐོར་བཤད་ནས་གླེང་རྒྱུ་མང་ཡང་སྐབས་འདིའི་དམིགས་བྱ་མ་ཡིན་པས་ཤུལ་ཏུ་བཞག | ||
用于预训练的单语数据集 | 公开数据集 | བོད་ཀྱི་སྤྱི་སྐད་ཀྱི་བརྡ་སྤྲོད་སྐོར་ལ་ཉམས་ཞིབ་བྱེད་མཁན་ལྟོས་བཅས་ཀྱིས་ཉུང་ལ།དེའང་ཡུལ་སྐད་སོ་སོའི་བརྡ་སྤྲོད་ལ་ཁྱད་པར་ཆེར་མེད་པས་རེད།ཡིན་ནའང་།སྤྱི་སྐད་ནས་རྩོམ་པར་འཇུག་པ་ལ་ད་ལྟ་འུ་ཅག་གིས་སྨྲ་བཞིན་པའི་སྤྱི་སྐད་འདི་ལ་བསྟུན་ཅི་ཐུབ་ཀྱིས་ཡིག་ངོར་ཕབ་དགོས།དེ་ལའང་གསར་འགྱུར་དང་གླུ་ཚིགགཏམ་བཤད་ཐར་ཐོར་སྤྱི་སྐད་ཀྱི་བརྗོད་སྲོལ་ལྟར་བྲིས་པས་མི་ཆོག་པར།ངེས་པར་དུ་བརྗོད་སྲོལ་དེ་བཞིན་དུ་བྱས་པའི་སྙན་ངག་དང་ལྷུག་རྩོམ།སྒྲུང་གཏམ་སོགས་ཕོན་ཆེན་པོར་རྩོམ་དགོས་པ་ཡིན།སྤྱི་སྐད་ཀྱི་བརྗོད་སྲོལ་ཞེས་པ་འདིའང་སྤྱི་སྐད་ཀྱི་བཤད་སྟངས་ལ་གོ་དགོས་པ་ལས།སོ་སོའི་ཡུལ་སྐད་དང་ལུང་སྐད་ལྟར་བྲིས་པའི་བརྩམས་ཆོས་དག་མི་འདུས་ཏེ།དེ་རིགས་ནི་ཡུལ་སྐད་བྱེ་བྲག་པ་གང་ཞིག་ཡིག་ངོར་ཕབ་པ་ལས་སྤྱི་སྐད་རྩོམ་ཡིག་དར་བའམ་སྤྱི་སྐད་ཆགས་པ་ལ་ཕན་ཆེར་མི་ཐོགས། | ||
用于预训练的单语数据集 | 公开数据集 | གཞན་གྱི་བསྟོད་སྨད་ཙམ་ལ་རེ་ལྟོས་ཆེན་པོ་མ་བྱེད།ཐལ་ཆེ་བའི་བསྟོད་སྨད་དེ་ཚོ་དང་ཁྱོད་ཉིད་ལ་འབྲེལ་བ་ཆེར་མེད།ཁྱོད་ནི་ནམ་ཡང་རང་ཉིད་ལ་རྒྱུས་མངའ་ཆེ་བའི་མི་བུ་དཀྱུས་མ་དེ་ཡིན། | ||
用于预训练的单语数据集 | 公开数据集 | གནས་སྐབས་ཀྱི་ཚོར་བ་དབང་བཙན་པར་བྱས་ཏེ་རིགས་ཞེན་གྱི་སྐད་ཆ་སོགས་ཐལ་ཆེ་བ་མ་བཤད།རང་གི་སྐད་ཆར་འགན་ཁུར་གྱི་འདུ་ཤེས་ཙམ་ཡང་མེད་པའི་མི་ཞིག་གིས་ཆེ་ཆེ་མཐོ་མཐོ་དང་རྒྱ་ཆེན་གཏིང་ཟབ་ཀྱི་བྱ་བཞག་མང་བོ་ཞིག་བསྒྲུབ་མི་ཐུབ་པ་ཐག་གིས་གཅོད་ཆོག | ||
用于预训练的单语数据集 | 公开数据集 | རང་ཉིད་དང་མི་འཚམ་པའི་ལས་ཀ་མང་བོ་ཞིག་ལ་ཨུ་ཚུགས་མ་རྒྱགཨུ་ཚུགས་རིགས་ཤིག་གིས་ཁྱོད་ཀྱི་འོད་སྟོང་འཚེར་འོས་པའི་མི་ཚེ་ལ་ཕམ་ཁ་སྤྲོད་འོང་། | ||
用于预训练的单语数据集 | 公开数据集 | ཆོས་ལུགས་གྲུབ་མཐའ་ཟེར་བ་དེ་ནམ་མཁའ་ལྟ་བུ་ཞིག་རེད།ས་གཞི་དང་ཆ་མཚུངས་པ་ཞིག་རེད།སྐྱེ་བོ་ཁྲི་འབུམ་དེའི་འོག་ན་འཚོ་ཞིང་དེ་ལ་བརྟེན་ནས་ཡོད།དེའི་ཕྱིར།དད་པ་ཡོད་ཀྱང་མེད་ཀྱང་།རྒྱུས་ལོན་བྱས་སམ་མ་བྱས་རུང་།གཞན་གྱི་ཆོས་ལུགས་དང་གྲུབ་མཐར་བརྩི་མཐོང་དང་བཀུར་སྟི་བྱེད་ཤེས་དགོས།འདི་ནི་བསམ་བློའི་འགལ་འདུ་སྣ་ཚོགས་ལས་རྙེད་པའི་ཁྱོད་ཀྱི་མི་ཚེའི་མྱོང་གོམས་ཡིན། | ||
用于预训练的单语数据集 | 公开数据集 | མི་འོས་མི་མཛའ་ཡང་དགོས་དབང་ག་གེ་མོ་ཞིག་གིས་ཁྱོད་ལ་བསྩལ་བའི་མིང་དང་གོ་ས་སོགས་ནམ་ཡང་དང་ལེན་མ་བྱེད།ཁེ་ཕན་ཅུང་ཟད་ཙམ་ཡང་མི་འཚོལ་བའི་རྒྱལ་སྲས་བྱང་ཆུབ་སེམས་དཔའ་རྐྱང་རྐྱང་གིས་ཁྱོད་བསྐོར་ནས་ཡོད་མི་སྲིད།ཚོགས་འདུ་ཁ་ཤས་ལ་ཞུགས་སུ་འཇུག་པའམ་ཡུལ་བསྐོར་རེ་འགར་ཁྲིད་རྗེས་བཀོལ་བདེ་བའི་མི་བུ་ཁྱོད་ཅི་ཞིག་གི་ལག་ཆར་འགྱུར་འགྲོ། | ||
用于预训练的单语数据集 | 公开数据集 | སྐྱིད་པའི་ཕ་ས་ཕ་ཡུལ་དང་གཉེན་ཉེའི་མཇལ་འཛོམས་སོགས་མང་བོ་ཞིག་བློས་གཏོང་ཁུལ་གྱིས།རྒྱང་ཐག་རིང་བའི་མི་ཡུལ་ལུང་བ་ཞིག་ནས་ཨམ་གཙིགས་བསྡམས་ཏེ་སྡོད་དགོས་དོན།བཟའ་བཏུང་གཉིད་ཉལ་གྱི་རྒྱས་སྤྲོས་འཚོ་བ་དང་རྣམ་གསུམ་ལེ་ལོའི་བྲན་གཡོག་བྱེད་པའི་ཆེད་དུ་མིན་པ་ཤེས་པར་གྱིས།དུས་ཚོད་ཀྱི་ཐག་སྒྲ་དང་འགྲོགས་ཏེ་དོན་ལྡན་རྣམ་དཀར་གྱི་ལས་ལ་བརྩོན་པ་བསྐྱེད་མ་ཐུབ་ན།ཁྱོད་ནི་ཁ་བཤད་དོན་ལ་མི་གནས་པའི་སྨྱུག་འཛིན་པ་ལབ་རྐྱལ་ཞིག་ཡིན། |